8. การจัดการ

8.1 โครงสร้างการจัดการ

โครงสร้างกรรมการของบริษัท ประกอบด้วย

1. คณะกรรมการบริษัท 2. คณะกรรมการตรวจสอบ

3. คณะกรรมการกำหนดค่าตอบแทน 4. คณะกรรมการสรรหา

5. คณะกรรมการบริหารความเสี่ยง 6. คณะกรรมการบริหาร

คณะกรรมการบริษัท

ปี 2554 คณะกรรมการบริษัทที่ปรากฏชื่อในหนังสือรับรองของกระทรวงพาณิชย์ มีจำนวน 12 ท่าน
ประกอบด้วย

  ------------------------------- ------------------- --------------------
  รายชื่อกรรมการ                    ตำแหน่ง              วันที่ได้รับการแต่งตั้ง

  1. นายบุญเกียรติ โชควัฒนา           ประธานกรรมการ       24 เมษายน 2532

  2. นางสมพร ติยะวิบูลย์ศิริ            กรรมการ             2 กรกฏาคม 2525

  3. นายชัยเลิศ มนูญผล               กรรมการ             29 กรกฏาคม 2528

  4. นางสุนันท์ นิยมในธรรม            กรรมการ             29 กรกฏาคม 2529

  5. นางสาวพิสมัย ชุนมนุ              กรรมการ             20 เมษายน 2531

  6. นายเจริญ เจริญวัฒนาสุขสม         กรรมการ             27 เมษายน 2535

  7. นางธีรดา อำพันวงษ์              กรรมการ             26 เมษายน 2542

  8. นายอมร อัศวานันท์               กรรมการอิสระ         22 เมษายน 2545

  9. นางนุชนาถ ธรรมมโนมัย           กรรมการอิสระ         26 เมษายน 2542

  11. นางช่อทิพ ปราโมช ณ อยุธยา      กรรมการอิสระ         22 เมษายน 2545

  11. พลเอกโกญจนาท จุณณะภาต        กรรมการอิสระ         28 เมษายน 2552

  12. นายสันติ บางอ้อ                กรรมการอิสระ         28 เมษายน 2552

  นางสุวิมล เจริญศรีชัย                เลขานุการบริษัท        
  ------------------------------- ------------------- --------------------

กรรมการผู้มีอำนาจลงนามแทนบริษัท 

กรรมการซึ่งมีอำนาจลงลายมือชื่อแทนบริษัท คือ
กรรมการสองคนลงลายมือชื่อร่วมกันและประทับตราสำคัญของบริษัท
ซึ่งบริษัทได้กำหนดรายชื่อกรรมการ 2 ใน 7 ลงลายมือชื่อและประทับตราสำคัญของบริษัท ได้ดังนี้

1.นายบุญเกียรติ โชควัฒนา 2. นางสมพร ติยะวิบูลย์ศิริ 3. นายชัยเลิศ มนูญผล

4. นางสุนันท์ นิยมในธรรม 5. นส.พิสมัย ชุนมนุ 6. นายเจริญ เจริญวัฒนาสุขสม

7. นางธีรดา อำพันวงษ์

รายงานการเปลี่ยนแปลงการถือหลักทรัพย์ของกรรมการ และผู้บริหารบริษัท ณ วันที่ 31 ธันวาคม 2554

  -------------- -------------- ----------- --------- --------- ----------- ------- ----------- ---------
  รายชื่อ                         ปี 2553                เพิ่ม(ลด)   ปี 2554      คิดเป็น   ปี 2554      

                                กรรมการ     คู่สมรส     ระหว่างปี   รวม         %       กรรมการ     คู่สมรส

  1. นายบุญเกียรติ  โชควัฒนา        2,262,933   90,000    -         2,352,933   2.45    2,262,933   90,000

  2. นางสมพร     ติยะวิบูลย์ศิริ      795,000     240,000   -         1,035,000   1.08    795,000     240,000

  3. นายชัยเลิศ    มนูญผล          280,000     170,000   -         450,000     0.47    280,000     170,000

  4. นางสุนันท์     นิยมในธรรม      150,000     40,000    -         190,000     0.20    150,000     40,000

  5. นางสาวพิสมัย  ชุนมนุ           232,000     -         -         232,000     0.24    232,000     -

  6. นายเจริญ     เจริญวัฒนาสุขสม   39,000      -         -         39,000      0.04    39,000      -

  7. นางช่อทิพ     ปราโมช ณ อยุธยา 10,000      -         -         10,000      0.01    10,000      -

  8. นายอมร      อัศวานันท์        -           -         -         -           -       -           -

  9. นางนุชนาถ    ธรรมมโนมัย      -           10,000    -         10,000      0.01    -           10,000

  10. นางธีรดา    อำพันวงษ์        224,550     -         -         224,550     0.23    224,550     -

  11.            จุณณะภาต        -           -         -         -           -       -           -
  พลเอกโกญจนาท                                                                                  

  12. นายสันติ     บางอ้อ          -           -         -         -           -       -           -
  -------------- -------------- ----------- --------- --------- ----------- ------- ----------- ---------

หมายเหตุ : ** นับรวมคู่สมรส แต่ไม่นับรวมบุตรเนื่องจากบรรลุนิติภาวะแล้ว และบุตรไม่ได้ถือหุ้น

องค์ประกอบคณะกรรมการบริษัท

ตามข้อบังคับบริษัท หมวดที่ 3 คณะกรรมการ ข้อ 18 กำหนดให้บริษัทมีคณะกรรมการของบริษัทได้ไม่น้อยกว่า 5 คน และกรรมการกึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

การแต่งตั้งและถอดถอนกรรมการบริษัท

วิธีการแต่งตั้ง

ตามข้อบังคับบริษัท หมวดที่ 3 คณะกรรมการ ข้อ 20
กำหนดให้กรรมการบริษัทให้ที่ประชุมผู้ถือหุ้นเลือกตั้งตามหลักเกณฑ์ และวิธีการ ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่ละแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้นให้ประธานเป็นผู้ออกเสียงชี้ขาด

  วิธีการถอดถอน

- การออกตามวาระ

ตามข้อบังคับบริษัท หมวดที่ 3 คณะกรรมการ ข้อ 21
กำหนดให้ในการประชุมสามัญประจำปีทุกครั้งให้กรรมการออกจากตำแหน่งเป็นจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้นให้จับฉลากกันว่าผู้ใดจะออก
ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

-   การออกนอกวาระ

  ตามข้อบังคับบริษัท หมวดที่ 3 คณะกรรมการข้อ 22 กำหนดให้กรรมการพ้นจากตำแหน่งตามวาระ
  ข้อ 21 ดังนี้

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฏหมายหรือข้อบังคับนี้

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

และเมื่อตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฏหมายเข้าเป็นกรรมการแทน
ตำแหน่งกรรมการที่ว่างในการประชุมคณะกรรมการคราวถัดไป
เว้นแต่วาระของกรรมการจะหลือน้อยกว่าสอง (2) เดือน

ตามข้อบังคับบริษัท หมวดที่ 3 คณะกรรมการข้อ 25 กำหนดให้ที่ประชุมผู้ถือหุ้น
อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่าสามในสี่ (3/4) ของจำนวนผู้ถือหุ้นซึ่งมาประชุม
และมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยถือหุ้นที่มาประชุมและมีสิทธิออกเสียง

คณะกรรมการบริษัท

อำนาจของคณะกรรมการบริษัท

1.  กำกับดูแลการบริหารจัดการให้เป็นไปตามวัตถุประสงค์ ข้อบังคับ และมติของที่ประชุมผู้ถือหุ้น
    และไม่ขัดต่อกฎหมาย

2.  แต่งตั้งกรรมการคนหนึ่งเป็นประธานกรรมการ และจะแต่งตั้งรองประธานกรรมการก็ได้
    ตามที่คณะกรรมการเห็นสมควร

3.  แต่งตั้ง ถอดถอน มอบอำนาจหน้าที่ให้แก่ ที่ปรึกษาคณะกรรมการบริษัท กรรมการผู้จัดการ
    คณะกรรมการตรวจสอบ คณะกรรมการบริหาร คณะกรรมการกำหนดค่าตอบแทน
    คณะกรรมการสรรหา คณะกรรมการบริหารความเสี่ยง และเลขานุการบริษัท
    ตามที่คณะกรรมการเห็นสมควร

หน้าที่และความรับผิดชอบของคณะกรรมการบริษัท

1. ปฏิบัติหน้าที่ตามข้อบังคับของบริษัท และกำกับดูแลจัดการบริษัทให้เป็นไปตามกฏหมาย
วัตถุประสงค์ ข้อบังคับ

และมติที่ประชุมผู้ถือหุ้น

2.  กำหนดวิสัยทัศน์ พันธกิจ และนโยบายทางธุรกิจของบริษัท

3.  อนุมัติแผนการดำเนินงานระยะยาวและงบประมาณประจำปี

4.  จัดให้มีระบบการบัญชี รายงานทางการเงินและการสอบบัญชี ระบบการควบคุมภายใน
    และการตรวจสอบภายในที่มีประสิทธิภาพและประสิทธิผล

5.  ดูแลและจัดการแก้ไขปัญหาความขัดแย้งทางผลประโยชน์ที่อาจเกิดขึ้น
    รวมถึงรายการที่เกี่ยวโยงกัน

6.  ดูแลและรักษาผลประโยชน์ของผู้ถือหุ้นอย่างเท่าเทียมกัน เปิดเผยข้อมูลอย่างถูกต้อง ครบถ้วน
    ทันเหตุการณ์ โปร่งใส สามารถตรวจสอบได้

7.  พิจารณาการจ่ายเงินปันผลระหว่างกาล
    และรายงานให้ที่ประชุมผู้ถือหุ้นทราบในการประชุมคราวต่อไป

8.  พิจารณาอนุมัติการทำรายการอื่นใดที่นอกเหนืออำนาจของคณะกรรมการบริหาร
    ทั้งนี้ต้องไม่ขัดกับบริคณห์สนธิของบริษัท

9.  จัดประชุมคณะกรรมการ จัดให้มีและเรียกประชุมผู้ถือหุ้น
    จัดทำรายงานการประชุมคณะกรรมการและรายงานการประชุมผู้ถือหุ้น

10. จัดทำความเห็นของกรรมการเกี่ยวกับเรื่องที่เสนอต่อที่ประชุมผู้ถือหุ้น

11. รายงานการถือหลักทรัพย์ของบริษัททุกครั้งเมื่อมีการเปลี่ยนแปลง

12. อนุมัติกฏบัตรคณะกรรมการบริษัท และ/ หรือคณะกรรมการชุดต่าง ๆ

13. เป็นผู้นำและเป็นตัวอย่างที่ดีในการปฏิบัติงาน

สรุปจำนวนครั้งที่เข้าร่วมประชุมคณะกรรมการบริษัทในปี 2554

คณะกรรมการบริษัทได้กำหนดให้มีการประชุมไม่น้อยกว่าไตรมาสละ 1 ครั้ง และในปี 2554
คณะกรรมการบริษัทมีการประชุมจำนวน 5 ครั้ง รายละเอียดดังนี้

+---------------+-------------------+----------+---------+-----------+
| รายชื่อ         |                   | จำนว     | จำนว    | สามัญผู้ถือหุ้น |
|               |                   | นครั้งที่เข้า | นเวลาที่เ |           |
|               |                   | ร่วมประชุม | ข้าประชุม | ครั้งที่ 32   |
|               |                   |          | (ร้อยละ) |           |
|               |                   |          |         | 26        |
|               |                   |          |         | /4/2554   |
+---------------+-------------------+----------+---------+-----------+
| 1. นายบุญเกียรติ | โชควัฒนา           | 5/5      | 100     | 1         |
+---------------+-------------------+----------+---------+-----------+
| 2. นางสมพร    | ติยะวิบูลย์ศิริ         | 5/5      | 100     | 1         |
+---------------+-------------------+----------+---------+-----------+
| 3. นายชัยเลิศ   | มนูญผล *           | 4/5      | 80      | 1         |
+---------------+-------------------+----------+---------+-----------+
| 4. นายเจริญ    | เจริญวัฒนาสุขสม      | 5/5      | 100     | 1         |
+---------------+-------------------+----------+---------+-----------+
| 5. นางสุนันท์    | นิยมในธรรม *       | 4/5      | 80      | 1         |
+---------------+-------------------+----------+---------+-----------+
| 6. นางสาวพิสมัย | ชุนมนุ              | 5/5      | 100     | 1         |
+---------------+-------------------+----------+---------+-----------+
| 7. นางธีรดา    | อำพันวงษ์           | 5/5      | 100     | 1         |
+---------------+-------------------+----------+---------+-----------+
| 8. นางช่อทิพ    | ปราโมช ณ อยุธยา    | 5/5      | 100     | 1         |
+---------------+-------------------+----------+---------+-----------+
| 9. นายอมร     | อัศวานันท์           | 5/5      | 100     | 1         |
+---------------+-------------------+----------+---------+-----------+
| 10. นางนุชนาถ  | ธรรมมโนมัย         | 5/5      | 100     | 1         |
+---------------+-------------------+----------+---------+-----------+
| 11.           | จุณณะภาต           | 5/5      | 100     | 1         |
| พลเอกโกญจนาท  |                   |          |         |           |
+---------------+-------------------+----------+---------+-----------+
| 12. นายสันติ    | บางอ้อ             | 5/5      | 100     | 1         |
+---------------+-------------------+----------+---------+-----------+
| 13.           | ธัมมะรักขิต *        | 1/5      | 20      | 1         |
| นางสาวอรวรรณ  |                   |          |         |           |
+---------------+-------------------+----------+---------+-----------+

หมายเหตุ * ลำดับที่ 3 และ 5 ติดภารกิจเดินทางไปต่างประเทศ

* ลำดับที่ 13 ครบเกษียณอายุงานออกจากตำแหน่ง เมื่อวันที่ 10 พฤษภาคม 2554

 

8.1.2 คณะกรรมการตรวจสอบ

ในปี 2554 ที่ประชุมคณะกรรมการบริษัทครั้งที่ 2/2554 เมื่อวันที่ 12 พฤษภาคม 2554
ได้มีมติอนุมัติแต่งตั้งคณะกรรมการตรวจสอบ
โดยมีคุณสมบัติตามที่กฏหมายหลักทรัพย์และตลาดหลักทรัพย์กำหนด มีจำนวนอย่างน้อย 3 คน
และต้องมีความรู้ทางด้านบัญชีและการเงินอย่างน้อย 1 คน ดังนี้

  ---------------------- --------------------------- -------------------------------------
  ชื่อ- นามสกุล             ตำแหน่ง                      

  1. นายอมร อัศวานันท์      ประธานกรรมการตรวจสอบ        กรรมการอิสระและมีความรู้ด้านบัญชีและการเงิน

  2. นางนุชนาถ ธรรมมโนมัย  กรรมการ                     กรรมการอิสระ และมีความรู้ด้านกฏหมาย

  3. นายสันติ บางอ้อ        กรรมการ                     กรรมการอิสระ และมีความรู้ด้านการเงิน

  นางนภัสสร สุดลาภา        เลขานุการคณะกรรมการตรวจสอบ   
  ---------------------- --------------------------- -------------------------------------

หน้าที่และความรับผิดชอบของคณะกรรมการตรวจสอบ โดยปฏิบัติตามกฏบัตรคณะกรรมการตรวจสอบ
ดังนี้

1. สอบทานให้บริษัทมีการรายงานทางการเงินอย่างถูกต้องและเพียงพอ

2. สอบทานให้บริษัทมีระบบการควบคุมภายใน(Internal Control)
และระบบการตรวจสอบภายใน ( Internal Audit) ที่เหมาะสมและมีประสิทธิผล
และ0พิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

3. สอบทานให้บริษัทปฏิบัติตามกฏหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลัก

ทรัพย์แห่งประเทศไทย และกฏหมายที่เกี่ยวข้องกับธุรกิจของบริษัท

4. พิจารณา คัดเลือก เสนอแต่งตั้งบุคคลซึ่งมีความเป็นอิสระ
เพื่อทำหน้าที่เป็นผู้สอบบัญชีของบริษัทและเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชี โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5. พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
ให้เป็นไปตามกฏหมายและข้อกำหนดของตลาดหลักทรัพย์แห่งประเทศไทย
ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ
และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบและการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับ
    จากการปฏิบัติหน้าที่ตามกฎบัตร(charter)

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

7. ในการปฏิบัติหน้าที่ของคณะกรรมการตรวจสอบ หากพบหรือมีข้อสงสัยว่ามีรายการ
หรือการกระทำดังต่อไปนี้
ซึ่งอาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
ให้คณะกรรมการตรวจสอบรายงานต่อคณะกรรมการบริษัท
เพื่อดำเนินการปรับปรุงแก้ไขภายในเวลาที่คณะกรรมการตรวจสอบเห็นสมควร

(ก) รายการที่เกิดความขัดแย้งทางผลประโยชน์

(ข) การทุจริต หรือมีสิ่งผิดปกติ หรือมีความบกพร่องที่สำคัญในระบบควบคุมภายใน

  (ค) การฝ่าฝืนกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์แห่งประเทศไทย
  หรือกฎหมายที่เกี่ยวข้องกับธุรกิจของบริษัทหากคณะกรรมการบริษัท หรือผู้บริหาร
  ไม่ดำเนินการให้มีการปรับปรุงแก้ไขภายในเวลาที่กำหนด
  กรรมการตรวจสอบรายใดรายหนึ่งอาจรายงานว่ามีรายการหรือการกระทำดังกล่าว
  ต่อสำนักงานคณะกรรมการกำกับหลักทรัพย์และตลาดหลักทรัพย์
  หรือตลาดหลักทรัพย์แห่งประเทศไทย

8.  สนับสนุนและติดตามให้บริษัทมีระบบการบริหารความเสี่ยงอย่างมีประสิทธิภาพ

9.  ปรับปรุงและแก้ไขกฎบัตรคณะกรรมการตรวจสอบและนำเสนอต่อคณะกรรมการบริษัทเพื่อพิจารณาอนุมัติ

10. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

โดยอาศัยอำนาจตามข้อบังคับของบริษัทและกฎหมาย

ความรับผิดชอบ คณะกรรมการตรวจสอบมีความรับผิดชอบต่อคณะกรรมการบริษัทฯ
โดยตรงตามหน้าที่และความรับผิดชอบที่ได้รับมอบหมายและคณะกรรมการบริษัทฯ
ยังคงมีความรับผิดชอบในการดำเนินงานของบริษัทฯต่อบุคคลภายนอก

(รายงานการกำกับดูแลกิจการของคณะกรรมการตรวจสอบ เอกสารแนบ 3)

8.1.3 คณะกรรมการกำหนดค่าตอบแทน 

ในปี 2554 ที่ประชุมคณะกรรมการบริษัทครั้งที่ 2/2554 เมื่อวันที่ 12 พฤษภาคม 2554
ได้มีมติอนุมัติแต่งตั้งคณะกรรมการกำหนดค่าตอบแทน ให้ประกอบด้วยกรรมการอิสระจำนวน 1 ท่าน
ดังนี้

  ---------------------- ---------------------------- ----------------------
  ชื่อ- นามสกุล             ตำแหน่ง                       

  1. นายบุญเกียรติ โชควัฒนา  ประธานกรรมการกำหนดค่าตอบแทน   กรรมการที่ไม่เป็นผู้บริหาร

  3. นางสุนันท์ นิยมในธรรม   กรรมการ                      กรรมการบริหาร

  3. นางช่อทิพ ปราโมช ณ    กรรมการ                      กรรมการอิสระ
  อยุธยา                                               
  ---------------------- ---------------------------- ----------------------

หมายเหตุ : คณะกรรมการกำหนดค่าตอบแทน มีวาระการดำรงตำแหน่งคราวละ 1 ปี

นับตั้งแต่วันที่ 11 พฤษภาคม 2554 เป็นต้นไป

หน้าที่และความรับผิดชอบของคณะกรรมการกำหนดค่าตอบแทน

1.  พิจารณากำหนดวงเงินค่าตอบแทนสำหรับกรรมการบริษัท
    ให้อยู่ในลักษณะที่เปรียบเทียบได้ในอุตสาหกรรมเดียวกันและพิจารณาจากผลการดำเนินงานของบริษัท
    วงเงินค่าตอบที่ได้รับอนุมัติจากที่ประชุมผู้ถือหุ้นและจำนวนเงินค่าตอบแทนที่จ่ายในปีที่ผ่านมา
    เพื่อนำเสนอต่อคณะกรรมการบริษัทพิจารณาและนำเสนอต่อที่ประชุมผู้ถือหุ้นเพื่ออนุมัติ

2.  พิจารณากำหนดค่าตอบแทนแก่กรรมการบริษัทและคณะกรรมการทุกชุดที่คณะกรรมการบริษัทแต่งตั้ง
    ให้สอดคล้องกับผลการดำเนินงานของบริษัทและผลการปฏิบัติงานรายบุคคลของกรรมการ
    ภายในวงเงินที่ผู้ถือหุ้นอนุมัติและนำเสนอที่ประชุมคณะกรรมการบริษัทเพื่อพิจารณาอนุมัติต่อไป

3.  ปรับปรุงและแก้ไขกฏบัตรคณะกรรมการกำหนดค่าตอบแทนและนำเสนอต่อคณะกรรมการบริษัทเพื่อพิจารณาอนุมัติ

4.  ปฏิบัติการใด ๆ อันเป็นลักษณะเฉพาะตามที่คณะกรรมการบริษัทมอบหมาย

ความรับผิดชอบ คณะกรรมการกำหนดค่าตอบแทนมีความรับผิดชอบต่อคณะกรรมการบริษัทฯ
โดยตรงตามหน้าที่และความรับผิดชอบที่ได้รับมอบหมายและคณะกรรมการบริษัทฯ
ยังคงมีความรับผิดชอบในการดำเนินงานของบริษัทฯต่อบุคคลภายนอก

ในปี 2554 คณะกรรมการกำหนดค่าตอบแทนได้จัดให้มีการประชุม 1 ครั้ง กรรมการทั้ง 3
ท่านเข้าร่วมประชุมครบ เพื่อพิจารณาเสนอค่าตอบแทนแก่กรรมการบริษัทประจำปี 2554
และนำเสนอที่ประชุมคณะกรรมการบริษัทเพื่อพิจารณาอนุมัติ
พร้อมพิจารณากำหนดวงเงินค่าตอบแทนกรรมการบริษัทประจำปี 2555
โดยนำเสนอต่อคณะกรรมการบริษัทเพื่อพิจารณาเห็นชอบ
และนำเสนอที่ประชุมสามัญผู้ถือหุ้นเพื่อพิจารณาอนุมัติตามลำดับ

8.1.4 คณะกรรมการสรรหา

ในปี 2554 ที่ประชุมคณะกรรมการบริษัทครั้งที่ 2/2554 เมื่อวันที่ 12 พฤษภาคม 2554
ได้มีมติอนุมัติแต่งตั้งคณะกรรมการสรรหา จำนวน 3 ท่าน ดังนี้

  -------------------------- ---------------------- ---------------------
  ชื่อ- นามสกุล                 ตำแหน่ง                 

  1. นายบุญเกียรติ โชควัฒนา      ประธานกรรมการสรรหา     กรรมการที่ไม่เป็นผู้บริหาร

  2. นางสมพร ติยะวิบูลย์ศิริ       กรรมการ                กรรมการบริหาร

  3. นางช่อทิพ ปราโมช ณ อยุธยา  กรรมการ                กรรมการอิสระ
  -------------------------- ---------------------- ---------------------

หมายเหตุ : คณะกรรมการสรรหา ดำรงตำแหน่งตามวาระคราวละ 1 ปี นับตั้งแต่วันที่ 11
พฤษภาคม 2554 เป็นต้นไป

หน้าที่และความรับผิดชอบของคณะกรรมการสรรหา

1.  พิจารณากำหนดหลักเกณฑ์และวิธีการในการสรรหากรรมการบริษัท

2.  พิจารณากำหนดคุณสมบัติของกรรมการบริษัท โดยได้รับความเห็นชอบจากคณะกรรมการบริษัท
    ซึ่งในการแต่งตั้งกรรมการบริษัทแต่ละครั้ง
    กรรมการที่ได้รับการแต่งตั้งจะต้องมีคุณสมบัติตามกฏหมายและระเบียบที่เกี่ยวข้อง มีความรู้
    ความสามารถและประสบการณ์ในการดำเนินธุรกิจ มีความเป็นผู้นำและมีความคิดเชิงกลยุทธ์
    ตลอดจนมีคุณสมบัติส่วนตนที่เหมาะสม

3.  พิจารณาแต่งตั้งกรรมการบริษัท
    คณะกรรมการสรรหามีหน้าที่นำเสนอรายชื่อผู้ที่มีคุณสมบัติเหมาะสม
    เพื่อเสนอต่อที่คณะกรรมการบริษัทเพื่อพิจารณา
    โดยในกรณีตำแหน่งกรรมการบริษัทว่างลงเนื่องจากการลาออก
    คณะกรรมการบริษัทจะเป็นผู้แต่งตั้งกรรมการที่จะมาดำรงตำแหน่งแทน สำหรับกรณีอื่น ๆ
    การแต่งตั้งกรรมการบริษัทจะต้องนำเสนอผู้ถือหุ้นเพื่อพิจารณาตามหลักเกณฑ์ที่กำหนดในข้อบังคับของบริษัท

4.  พิจารณาทบทวนโครงสร้างและองค์ประกอบของคณะกรรมการบริษัท

5.  ปรับปรุงและแก้ไขกฏบัตรคณะกรรมการสรรหาและนำเสนอต่อคณะกรรมการบริษัทเพื่อพิจารณาอนุมัติ

6.  ปฏิบัติการใด ๆ อันเป็นลักษณะเฉพาะตามที่คณะกรรมการบริษัทมอบหมาย

ความรับผิดชอบ คณะกรรมการสรรหามีความรับผิดชอบต่อคณะกรรมการบริษัทฯ
โดยตรงตามหน้าที่และความรับผิดชอบที่ได้รับมอบหมายและคณะกรรมการบริษัทฯ
ยังคงมีความรับผิดชอบในการดำเนินงานของบริษัทฯต่อบุคคลภายนอก

ในปี 2554 คณะกรรมการสรรหาได้จัดให้มีการประชุม 2 ครั้ง กรรมการทั้ง 3
ท่านเข้าประชุมครบทุกครั้ง
เพื่อร่วมกันพิจารณาสรรหาแต่งตั้งกรรมการแทนกรรมการที่ออกตามวาระในปี 2554
เพื่อนำเสนอต่อที่ประชุมคณะกรรมการบริษัทและที่ประชุมสามัญผู้ถือหุ้นพิจารณาอนุมัติตามลำดับ
และภายหลังการประชุมผู้ถือหุ้นจะพิจารณาสรรหาแต่งตั้งคณะกรรมการชุดย่อยต่าง ๆ
ที่ดำรงตำแหน่งครบตามวาระ เพื่อนำเสนอที่ประชุมคณะกรรมการบริษัทเพื่อพิจารณาอนุมัติ

8.1.5 คณะกรรมการบริหารความเสี่ยง

ในปี 2554 ที่ประชุมคณะกรรมการบริษัทครั้งที่ 2/2554 เมื่อวันที่ 11 พฤษภาคม 2554
ได้มีมติอนุมัติแต่งตั้งคณะกรรมการความเสี่ยงจำนวน 3 ท่าน ดังนี้

  ---------------------- ---------------------------- ----------------------
  ชื่อ- นามสกุล             ตำแหน่ง                       

  1. พลเอกโกญจนาท        ประธานกรรมการบริหารความเสี่ยง   กรรมการอิสระ
  จุณณะภาต                                             

  2. นายเจริญ             กรรมการ                      กรรมการบริหาร
  เจริญวัฒนาสุขสม                                        

  3. นส.นพรัตน์ อัศวศิริพงศ์   กรรมการ                      กรรมการบริหาร

  4. นางสุวิมล เจริญศรีชัย    กรรมการ                      เลขานุการคณะกรรมการ
  ---------------------- ---------------------------- ----------------------

หมายเหตุ คณะกรรมการบริหารความเสี่ยง ดำรงตำแหน่งตามวาระคราวละ 1 ปี นับตั้งแต่วันที่ 11
พฤษภาคม 2554 เป็นต้นไป

หน้าที่และความรับผิดชอบของคณะกรรมการบริหารความเสี่ยง

1.  รับมอบนโยบายด้านการบริหารความเสี่ยงต่อคณะกรรมการบริษัท
    เพื่อกำหนดแนวทางการบริหารความเสี่ยงให้ครอบคลุมทั้งองค์กร

2.  นำเสนอการแต่งตั้งคณะทำงานบริหารความเสี่ยงต่อคณะกรรมการบริษัท
    และคณะกรรมการบริหาร เพื่อทราบ

3.  ติดตามกระบวนการระบุ และประเมินความเสี่ยงที่คณะทำงานบริหารความเสี่ยงนำเสนอ

4.  ประเมินและอนุมัติแผนการจัดการความเสี่ยงที่คณะทำงานบริหารความเสี่ยงนำเสนอ

5.  นำเสนอรายงานการบริหารความเสี่ยงต่อคณะกรรมการบริษัทเพื่อให้ความเห็นชอบ

6.  กำกับดูแลประสิทธิผลของการบริหารความเสี่ยง

7.  ปรับปรุงและแก้ไขกฏบัตรคณะกรรมการบริหารความเสี่ยงและนำเสนอต่อคณะกรรมการบริษัทเพื่อพิจารณาอนุมัติ

8. ปฏิบัติการใด ๆ อันเป็นลักษณะเฉพาะ ตามที่คณะกรรมการบริษัทมอบหมาย

ความรับผิดชอบ คณะกรรมการสรรหามีความรับผิดชอบต่อคณะกรรมการบริษัทฯ
โดยตรงตามหน้าที่และความรับผิดชอบที่ได้รับมอบหมายและคณะกรรมการบริษัทฯ
ยังคงมีความรับผิดชอบในการดำเนินงานของบริษัทฯต่อบุคคลภายนอก

(รายงานการกำกับดูแลกิจการของคณะกรรมการบริหารความเสี่ยง เอกสารแนบ 3)

8.1.6 คณะกรรมการบริหาร

ในปี 2554 ที่ประชุมคณะกรรมการบริษัทครั้งที่ 2/2554 เมื่อวันที่ 12 พฤษภาคม 2554
ได้มีมติอนุมัติแต่งตั้งคณะกรรมการบริหารจำนวน 7 ท่าน ดังนี้

ในปี 2554 ที่ประชุมคณะกรรมการบริษัทครั้งที่ 2/2554 เมื่อวันที่ 12 พฤษภาคม 2554
ได้มีมติอนุมัติแต่งตั้งคณะกรรมการบริหารชุดเดิมจำนวน 7 ท่าน (ลำดับที่ 1 – 7)
ให้ปฏิบัติหน้าที่อีกวาระหนึ่ง

และจากที่ประชุมคณะกรรมการสรรหา ครั้งที่ 2/2554 เมื่อวันที่ 10 พฤษภาคม 2554
เสนอแต่งตั้งกรรมการบริหารเพิ่มอีกจำนวน 6 ท่าน (ลำดับที่ 8 – 13)
เพื่อรองรับกับเป้าหมายขององค์กรและการขยายตัวทางเศรษฐกิจ โดยกรรมการใหม่ทั้ง 6
ท่านเป็นบุคคลที่มีประสบการณ์ทำงานและปฏิบัติหน้าที่ด้วยความรับผิดชอบ มีความซื่อสัตย์ความรู้
ความสามารถ ทำให้งานของบริษัทประสบความสำเร็จด้วยดีตลอดมา คณะกรรมการบริหารมีจำนวน
13 ท่าน รายนามดังต่อไปนี้

  ---------------------------- ------------------------------------------
  ชื่อ- นามสกุล                   ตำแหน่ง

  1. นางสมพร ติยะวิบูลย์ศิริ         ประธานกรรมการบริหาร และกรรมการผู้จัดการ

  2. นายชัยเลิศ มนูญผล            รองกรรมการผู้จัดการ

  3. นายเจริญ เจริญวัฒนาสุขสม      รองกรรมการผู้จัดการ

  4. นางสุนันท์ นิยมในธรรม         ผู้ช่วยกรรมการผู้จัดการ /
                               ผู้บริหารสูงสุดทางด้านบัญชีและการเงิน

  5. นางสาวอรวรรณ ธัมมะรักขิต     ผู้จัดการฝ่ายธุรกิจ 1

  6. นางสาวนพรัตน์ อัศวศิริพงศ์      ผู้จัดการส่วนบุคคลและธุรการ

  7. นางศศิวิมล ขลุ่ยศรีตระกูล       ผู้จัดการส่วนบัญชีและการเงิน

  8. นางณัฐชพันธ์พร สุนทรวิเศษ      ผู้จัดการส่วนธุรกิจ 1

  9. นายสุวัฒน์ พาณิชเลิศ           ผู้จัดการส่วนผลิต

  10. นางสาวประกายรัตน์ แซ่น้า     ผู้จัดการส่วนสารสนเทศ

  11. นางกัลยาณี จันทรพิกุล         ผู้จัดการส่วนจัดซื้อ

  12.นางพจมาลย์ อิงคณิสาร         ผู้จัดการส่วนธุรกิจ 2

  13. นางสุวิมล เจริญศรีชัย         ผู้จัดการส่วนทะเบียนหุ้น /
                               เลขานุการคณะกรรมการบริหาร
  ---------------------------- ------------------------------------------

หมายเหตุ : คณะกรรมการบริหาร ดำรงตำแหน่งตามวาระคราวละ 1 ปี นับตั้งแต่วันที่ 11 พฤษภาคม 2554 เป็นต้นไป

หน้าที่และความรับผิดชอบคณะกรรมการบริหาร 

1.  กำกับดูแลการดำเนินงานให้เป็นไปตามพันธกิจ
    และปฏิบัติตามนโยบายการดำเนินธุรกิจของบริษัท เพื่อให้บรรลุเป้าหมายธุรกิจของบริษัท
    และบรรลุวัตถุประสงค์ตามมติของที่ประชุมผู้ถือหุ้น

2.  พัฒนาองค์กรและบุคลากรให้มีความรู้ ความสามารถเต็มศักยภาพ สร้างวัฒนธรรมองค์กร

3.  จัดลำดับความสำคัญของผลการตัดสินใจของคณะกรรมการบริษัท
    เพื่อนำไปบริหารจัดการอย่างมีประสิทธิผล

4.  พิจารณาระเบียบวาระการประชุมก่อนนำเสนอคณะกรรมการบริษัท

5.  มีหน้าที่รายงานความก้าวหน้าตามแผนและงบประมาณที่ได้รับอนุมัติต่อคณะกรรมการในทุกไตรมาส

6.  กำหนดให้มีการประชุมร่วมกับผู้บังคับบัญชาสูงสุดของทุกหน่วยงานเป็นประจำทุกเดือนและรายไตรมาส
    เพื่อติดตามและทบทวนผลการดำเนิน

7.  กำหนดให้มีการประชุมใหญ่ร่วมกับผู้บังคับบัญชาสูงสุดของทุกหน่วยงานในไตรมาส 4 ของทุกปี
    เพื่อร่วมกันกำหนดเป้าหมายธุรกิจและแผนงานในปีถัดไปของบริษัท
    เพื่อสร้างความเจริญเติบโตอย่างต่อเนื่องและยั่งยืน

8.  พิจารณานโยบายด้านการเงิน การกู้ยืม การลงทุน การเช่า / ทำสัญญาเช่า
    ภายในวงเงินที่กำหนดไว้

9.  พิจารณานโยบายด้านการบริหารงาน การปรับโครงสร้างองค์กร

10. พิจารณานโยบายธุรกิจและการตลาด

11. พิจารณานโยบายด้านพนักงาน การอนุมัติปรับอัตราเงินเดือนและโบนัสพนักงาน

12. พิจารณาอนุมัติการจัดทำนิติกรรมใด ๆ ที่ผูกพันบริษัท
    หรือการกระทำที่มิใช่ปกติวิสัยของธุรกิจในภายในวงเงินที่

  กำหนดไว้

13. รายงานการถือหลักทรัพย์ทุกครั้งที่มีการเปลี่ยนแปลง

14. ส่งเสริมให้ผู้บริหารและพนักงานมีจิตสำนึกที่ดีในการปฏิบัติหน้าที่
    โดยปฏิบัติตามนโยบายธุรกิจของบริษัท

  จริยธรรมธุรกิจ จรรยาบรรณพนักงาน และวัฒนธรรมองค์กร

15. ปฏิบัติการใด ๆ อันเป็นลักษณะเฉพาะตามที่คณะกรรมการบริษัทมอบหมาย

ความรับผิดชอบ คณะกรรมการสรรหามีความรับผิดชอบต่อคณะกรรมการบริษัทฯ
โดยตรงตามหน้าที่และความรับผิดชอบที่ได้รับมอบหมายและคณะกรรมการบริษัทฯ
ยังคงมีความรับผิดชอบในการดำเนินงานของบริษัทฯต่อบุคคลภายนอก

นอกจากนี้ คณะกรรมการบริหารได้จัดตั้งคณะอนุกรรมการชุดต่าง ๆ
เพื่อให้พนักงานมีส่วนร่วมในการจัดการเรื่องต่าง ๆ ภายในบริษัทให้มีความถูกต้อง เหมาะสม
มีประสิทธิภาพและประสิทธิผลต่อบริษัท โดยมีคณะกรรมการบริหารเป็นที่ปรึกษาจำนวน 1
ท่านในแต่ละคณะ ซึ่งประกอบด้วย

  ------------------------------------------------- ---------------------
                                                    กรรมการที่ปรึกษา

  1. คณะกรรมการนโยบายคุณภาพ                          นางสมพร ติยะวิบูลย์ศิริ

  2. คณะกรรมการสวัสดิการในสถานประกอบกิจการ             นางสุนันท์ นิยมในธรรม

  3. คณะกรรมการ 5 ส                                 นางสุนันท์ นิยมในธรรม

  4. คณะกรรมการโรงงานสีขาว                           นส.อรวรรณ ธัมมะรักขิต

  5. คณะกรรมการความปลอดภัย                           นายเจริญ เจริญวัฒนาสุขสม
  อาชีวะอนามัยและสภาพแวดล้อมในการทำงาน                 

  6. คณะกรรมการอนุรักษ์พลังงาน                          นายเจริญ เจริญวัฒนาสุขสม
  ------------------------------------------------- ---------------------

สรุปข้อมูลคณะกรรมการบริหารจำนวนครั้งที่เข้าร่วมประชุมในปี 2554

  -------------------- ------------------- ----------------- -----------------
  รายชื่อ                                    จำนวนครั้ง          คิดเป็นสัดส่วนร้อยละ

  1. นางสมพร           ติยะวิบูลย์ศิริ           12/12             100

  2. นายชัยเลิศ          มนูญผล               12/12             100

  3. นายเจริญ           เจริญวัฒนาสุขสม        12/12             100

  4. นางสุนันท์           นิยมในธรรม           12/12             100

  5. นางสาวอรวรรณ      ธัมมะรักขิต            12/12             100

  6. นางสาวนพรัตน์       อัศวศิริพงศ์            12/12             100

  7. นางศศิวิมล          ขลุ่ยศรีตระกูล          12/12             100

  8. นางณัฐชพันธ์พร       สุนทรวิเศษ *          7/7               100

  9. นายสุวัฒน์           พาณิชเลิศ *           7/7               100

  10.นางสาวประกายรัตน์   แซ่น้า *              7/7               100

  11.นางกัลยาณี          จันทรพิกุล *           7/7               100

  12.นางพจมาลย์         อิงคณิสาร *           7/7               100

  13.นางสุวิมล           เจริญศรีชัย *          7/7               100
  -------------------- ------------------- ----------------- -----------------

หมายเหตุ : ลำดับที่ 1 – 5
เป็นกรรมการบริหารและผู้บริหารสี่รายแรกรองจากกรรมการผู้จัดการลงมา และผู้บริหาร

ในระดับเทียบเท่ารายที่สี่ทุกราย มีจำนวนรวม 5 ท่าน

* ลำดับที่ 8 - 13 ได้รับการแต่งตั้งจากที่ประชุมคณะกรรมการบริษัท ครั้งที่ 2/2554 เมื่อวันที่ 12
พฤษภาคม 2554

สรุปจำนวนครั้งที่เข้าร่วมประชุมในปี 2554

คณะกรรมการบริษัทและ คณะกรรมการชุดย่อยต่าง ๆ มีการเข้าร่วมประชุม ดังนี้

+-------------+-----------+-----+-----+------+-----+-----+----------+
| รายชื่อ       |           | ก   | กร  | กรร  | กรร | กร  | ส        |
|             |           | รรม | รมก | มการ | มกา | รมก | ามัญผู้ถือหุ้น |
|             |           | การ | ารต | ค่าตอ | รสร | ารบ |          |
|             |           | บ   | รวจ | บแทน | รหา | ริหา | ครั้งที่ 32  |
|             |           | ริษัท | สอบ |      |     | รคว |          |
|             |           |     |     |      |     | ามเ | 26       |
|             |           |     |     |      |     | สี่ยง | /4/2554  |
+-------------+-----------+-----+-----+------+-----+-----+----------+
| 1.          | โชควัฒนา   | 5/5 | -   | 1/1  | 2/2 | -   | 1        |
| นายบุญเกียรติ  |           |     |     |      |     |     |          |
+-------------+-----------+-----+-----+------+-----+-----+----------+
| 2. นางสมพร  | ติยะวิบูลย์ศิริ | 5/5 | -   | -    | 2/2 | -   | 1        |
+-------------+-----------+-----+-----+------+-----+-----+----------+
| 3. นายชัยเลิศ | มนูญผล *   | 4/5 | -   | -    | -   | -   | 1        |
+-------------+-----------+-----+-----+------+-----+-----+----------+
| 4. นางสุนันท์  | นิยมในธรรม | 4/5 | -   | 1/1  | -   | -   | 1        |
|             | *         |     |     |      |     |     |          |
+-------------+-----------+-----+-----+------+-----+-----+----------+
| 5.          | ชุนมนุ      | 5/5 | -   | -    | -   | -   | 1        |
| นางสาวพิสมัย  |           |     |     |      |     |     |          |
+-------------+-----------+-----+-----+------+-----+-----+----------+
| 6. นายเจริญ  | เจร       | 5/5 | -   | -    | -   | 6/6 | 1        |
|             | ิญวัฒนาสุขสม |     |     |      |     |     |          |
+-------------+-----------+-----+-----+------+-----+-----+----------+
| 7. นางธีรดา  | อำพันวงษ์   | 5/5 | -   | -    | -   | -   | 1        |
+-------------+-----------+-----+-----+------+-----+-----+----------+
| 8. นางช่อทิพ  | ปราโมช ณ  | 5/5 | -   | 1/1  | 2/2 | -   | 1        |
|             | อยุธยา     |     |     |      |     |     |          |
+-------------+-----------+-----+-----+------+-----+-----+----------+
| 9. นายอมร   | อัศวานันท์   | 5/5 | 4/4 | -    | -   | -   | 1        |
+-------------+-----------+-----+-----+------+-----+-----+----------+
| 10.         | ธรรมมโนมัย | 5/5 | 4/4 | -    | -   | -   | 1        |
| นางนุชนาถ    |           |     |     |      |     |     |          |
+-------------+-----------+-----+-----+------+-----+-----+----------+
| 11.         | จุณณะภาต   | 5/5 | -   | -    | -   | 6/6 | 1        |
| พ           |           |     |     |      |     |     |          |
| ลเอกโกญจนาท |           |     |     |      |     |     |          |
+-------------+-----------+-----+-----+------+-----+-----+----------+
| 12. นายสันติ  | บางอ้อ     | 5/5 | 4/4 | -    | -   | -   | 1        |
+-------------+-----------+-----+-----+------+-----+-----+----------+
| 13.         | ธัมมะรักขิต  | 1/5 | -   | -    | -   | -   | 1        |
| น           | *         |     |     |      |     |     |          |
| างสาวอรวรรณ |           |     |     |      |     |     |          |
+-------------+-----------+-----+-----+------+-----+-----+----------+
| 14.         | อัศวศิริพงศ์  | -   | -   | -    | -   | 6/6 | 1        |
| นางสาวนพรัตน์ | *         |     |     |      |     |     |          |
+-------------+-----------+-----+-----+------+-----+-----+----------+
| 15.นางสุวิมล  | เจริญศรีชัย  | -   | -   | -    | -   | 6/6 | -        |
|             | *         |     |     |      |     |     |          |
+-------------+-----------+-----+-----+------+-----+-----+----------+

หมายเหตุ : * ลำดับที่ 3,4 ขาดประชุมคณะกรรมการบริษัท 1 ครั้ง
เนื่องจากติดภารกิจเดินทางไปต่างประเทศ

* ลำดับที่ 13 ครบเกษียณอายุงาน ออกจากตำแหน่ง เมื่อวันที่ 10 พฤษภาคม 2554

* ลำดับที่ 14 - 15 ดำรงตำแหน่งในคณะกรรมการบริหารความเสี่ยง

 

8.1.7 อำนาจหน้าที่และความรับผิดชอบของกรรมการผู้จัดการ

คณะกรรมการบริษัท ได้ตระหนักถึงความสำคัญของการกำกับดูแลกิจการที่ดี (Good Corporate
Governance) และเพื่อให้สอดคล้องกับการปฏิบัติตามหมวด 3/1
แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติม
โดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
จึงกำหนดอำนาจหน้าที่และความรับผิดชอบของกรรมการผู้จัดการ ดังนี้

1. มีอำนาจในการบริหารกิจการของบริษัทให้เป็นไปตามกฎหมาย วัตถุประสงค์ ข้อบังคับของบริษัท
มติที่ประชุมผู้ถือหุ้น มติที่ประชุมคณะกรรมการบริษัท มติที่ประชุมคณะกรรมการบริหาร
ตลอดจนระเบียบปฏิบัติที่เกี่ยวข้อง

2.  มีอำนาจในการสั่งการ ดำเนินการใดๆ ที่จำเป็นและสมควร เพื่อให้การดำเนินการตามข้อ 1.
    สำเร็จลุล่วง

ไป และหากเป็นเรื่องสำคัญให้รายงาน และ/หรือ แจ้งให้คณะกรรมการบริหารรับทราบ

3. มีอำนาจบังคับบัญชา บรรจุ แต่งตั้ง ถอดถอน โอนย้าย พิจารณาความดีความชอบ
มาตรการทางวินัย ตลอดจนกำหนดค่าตอบแทนและสวัสดิการของพนักงาน ทั้งนี้การดำเนินการต่าง ๆ
ดังกล่าวต้องไม่ขัดแย้งกับอำนาจของคณะกรรมการบริหาร

4. มีอำนาจออกระเบียบว่าด้วยการปฏิบัติงานของบริษัท โดยไม่ขัดหรือแย้งกับนโยบาย ข้อบังคับ
ระเบียบ

ข้อกำหนด คำสั่งและมติใดๆ ของคณะกรรมการบริษัท และ/หรือ คณะกรรมการบริหาร

5.  มีอำนาจอนุมัติจัดหา และลงทุนในสินทรัพย์ถาวรในวงเงินที่กำหนด

6.  มีอำนาจอนุมัติเงินลงทุน ขายเงินลงทุนในหุ้นสามัญ และ/หรือ
    หลักทรัพย์อื่นใดที่ออกโดยบริษัทอื่นใน

วงเงินที่กำหนด

7.  มีอำนาจอนุมัติการเข้าทำนิติกรรมที่มิใช่ธุรกรรมทางการเงิน ในวงเงินที่กำหนด

8.  เมื่อมีการดำเนินการใด ๆ ตามข้อ 5, 6, 7 ให้แจ้งการดำเนินการนั้นๆ
    แก่คณะกรรมการบริหารรับทราบตาม

ความเหมาะสมในการประชุมครั้งต่อไป

9.  มอบอำนาจ และ/หรือ มอบหมาย ให้บุคคลอื่นปฏิบัติงานเฉพาะอย่างแทนได้

10. การใช้อำนาจของกรรมการผู้จัดการข้างต้นไม่สามารถกระทำได้
หากกรรมการผู้จัดการอาจมีส่วนได้เสีย หรืออาจมีความขัดแย้งทางผลประโยชน์ในลักษณะใดๆ
กับบริษัท

11. ในการใช้อำนาจดังกล่าวหากมีข้อสงสัย
หรือความไม่ชัดเจนในการใช้อำนาจหน้าที่ตามที่กำหนดนี้
ให้เสนอเรื่องให้คณะกรรมการบริษัทพิจารณา

12. ปฏิบัติการอื่นใด ตามที่คณะกรรมการบริษัท และ/หรือ คณะกรรมการบริหารมอบหมาย

8.1.8 คุณสมบัติของกรรมการอิสระและกระบวรการสรรหา

▪ คุณสมบัติของกรรมการอิสระ

นิยามกรรมการอิสระ

ตามประกาศคณะกรรมการกำกับตลาดทุนที่ ทจ. 4/2552 เรื่อง
การขออนุญาตและการอนุญาตให้เสนอขายหุ้นที่ออกใหม่ (ฉบับที่ 2) ประกาศ ณ วันที่ 20 กุมภาพันธ์
2552 โดยมีผลใช้บังคับตั้งแต่วันที่ 1 มีนาคม 2552 เป็นต้นไป
ได้มีการแก้ไขหลักเกณฑ์กรรมการอิสระ
ดังนั้นคุณสมบัติของกรรมการอิสระของบริษัทต้องเป็นไปตามประกาศดังกล่าว ดังนี้

คุณสมบัติของกรรมการอิสระของบริษัท
ซึ่งมีความเข้มงวดกว่าข้อกำหนดขั้นต่ำของคณะกรรมการกำกับตลาดทุน
โดยกรรมการอิสระเป็นบุคคลที่มีความเป็นอิสระและมีคุณสมบัติดังต่อไปนี้

(1) ถือหุ้นไม่เกินร้อยละ 0.50 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือ ผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

(2) ไม่เป็น หรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ
ทั้งนี้ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

(3) ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัท หรือบริษัทย่อย

(4) ไม่มี หรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท
ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็น
หรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ หรือการให้
หรือรับความช่วยเหลือทางการเงิน ด้วยการรับ หรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัท หรือ
คู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละสามของสินทรัพย์ที่มีตัวตนสุทธิของบริษัท
หรือตั้งแต่ยี่สิบล้านบาทขึ้นไปแล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกัน
ตามประกาศคณะกรรมการกำกับตลาดทุน
ว่าด้วยหลักเกณฑ์ในการทำรายการที่เกี่ยวโยงกันโดยอนุโลม แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

(5) ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

(6) ไม่เป็น หรือเคยเป็นผู้ให้บริการทางวิชาชีพใด ๆ ซึ่งรวมถึงการให้บริการเป็นที่ปรึกษากฎหมาย
หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย
ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

(7) ไม่เป็นกรรมการที่ได้รับการแต่งตั้งขึ้น เพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท หรือบริษัทย่อย

(9)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตาม (1) ถึง (9) แล้ว
กรรมการอิสระอาจได้รับมอบหมายจากคณะกรรมการบริษัท
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
ผู้ถือหุ้นรายใหญ่ หรือ ผู้มีอำนาจควบคุมของบริษัท โดยมีการตัดสินใจในรูปแบบขององค์คณะ
(collective decision) ได้

▪ กระบวนการสรรหากรรมการอิสระ

การสรรหากรรมการอิสระใช้หลักเกณฑ์เดียวกับการสรรหากรรมการบริษัท
โดยให้เป็นไปตามหลักเกณฑ์และคุณสมบัติของคณะกรรมการกำกับตลาดทุน
เพื่อเสนอต่อคณะกรรมการบริษัท และที่ประชุมผู้ถือหุ้น

หากมีกรรมการอิสระพ้นจากตำแหน่ง บริษัทจะสรรหาผู้ที่มีคุณสมบัติมาทดแทน
และจะรักษาจำนวนกรรมการอิสระให้ครบถ้วนตามหลักเกณฑ์ รวมถึงกรณีกรรมการอื่น ๆ
หากต่อมามีคุณสมบัติกรรมการอิสร ะตามที่กำหนดเมื่อใดกรรมการคนนั้น ๆ
สามารถดำรงตำแหน่งเป็นกรรมการอิสระของบริษัทได้โดยทันที

8.1.9 เลขานุการบริษัท

รายละเอียดประกอบตาม ข้อ 8.4 การกำกับดูแลกิจการ

หมวดที่ 5 ความรับผิดชอบของคณะกรรมการ ข้อ 1.6

8.1.10 รายละเอียดเกี่ยวกับผู้บริหารและผู้มีอำนาจควบคุมของบริษัท

( ข้อมูลในเอกสารแนบ 1)

8.2 การสรรหากรรมการและผู้บริหาร

8.2.1 การสรรหากรรมการ

•
การเลือกตั้งกรรมการทดแทนกรรมการที่ออกจากตำแหน่งเมื่อครบวาระต้องได้รับอนุมัติจากที่ประชุม

สามัญผู้ถือหุ้นประจำปี ด้วยคะแนนเสียงข้างมากของผู้ถือหุ้นที่มาประชุมและมีสิทธิออกเสียง

โดยคณะกรรมการสรรหาจะพิจารณาสรรหาบุคคลที่มีคุณสมบัติเหมาะสม
และเสนอให้คณะกรรมการบริษัทพิจารณาอีกครั้งหนึ่ง ก่อนเสนอที่ประชุมผู้ถือหุ้นเพื่อเลือกตั้ง

•
การเลือกตั้งกรรมการทดแทนตำแหน่งที่ว่างในกรณีอื่นที่ไม่ใช่เนื่องจากการครบวาระต้องได้รับอนุมัติ

จากที่ประชุมคณะกรรมการบริษัท
ด้วยคะแนนเสียงไม่ต่ำกว่าสามในสี่ของจำนวนกรรมการที่ยังเหลืออยู่
ทั้งนี้บุคคลที่เข้ามาเป็นกรรมการทดแทนจะมีวาระการดำรงตำแหน่งเท่ากับวาระเดิมที่เหลืออยู่ของกรรมการที่ออกไป

8.2.2 การสรรหาผู้บริหาร

• ฝ่ายจัดการจะทำหน้าที่พิจารณาคัดเลือกบุคคลที่มีคุณสมบัติเหมาะสมที่จะได้รับการแต่งตั้งให้ดำรง

ตำแหน่งผู้บริหารในคณะกรรมการบริหาร
เพื่อเสนอต่อคณะกรรมการสรรหาและขออนุมัติต่อคณะกรรมการบริษัท

• ส่วนการแต่งตั้งผู้บริหารอื่นที่มิใช่สมาชิกในคณะกรรมการบริหาร
ผู้บริหารสายงานร่วมกับฝ่ายบริหาร

งานบุคคลจะพิจารณาคัดเลือกและอนุมัติโดยกรรมการผู้จัดการหรือประธานคณะกรรมการบริหาร

8.3 ค่าตอบแทนของคณะกรรมการ และผู้บริหาร

จากที่ประชุมคณะกรรมการกำหนดค่าตอบแทนได้พิจารณากำหนดค่าตอบแทนแก่คณะกรรมการบริษัท
โดยพิจารณาจากบริษัทอื่นในอุตสาหกรรมเดียวกัน
การขยายตัวของบริษัทและการเติบโตของผลการดำเนินงานของบริษัทและผลการปฏิบัติหน้าที่ของกรรมการและผู้บริหารแต่ละราย
ซึ่งได้ผ่านการพิจารณาเห็นชอบจากคณะกรรมการบริษัทครั้งที่ 5/2553 เมื่อวันที่ 20 ธันวาคม 2553
และผ่านการอนุมัติจากที่ประชุมสามัญผู้ถือหุ้นครั้งที่ 32 เมื่อวันที่ 26 เมษายน 2554
ในวงเงินไม่เกิน 10 ล้านบาท

1.  ค่าตอบแทนที่เป็นตัวเงิน

▪ ค่าตอบแทนกรรมการบริษัทประจำปี (กรรมการบริษัททุกท่าน)

  ▪ ค่าเบี้ยประชุมคณะกรรมการแต่ละชุด (เฉพาะกรรมการที่เข้าร่วมประชุม)

+-------------------------------------------+------------+------------+
|                                           | ปี 2554     | ปี 2553     |
|                                           |            |            |
|                                           | (บาท/ครั้ง)  | (บาท/ครั้ง)  |
+-------------------------------------------+------------+------------+
| ประธานกรรมการบริษัท                         | 8,000      | 8,000      |
+-------------------------------------------+------------+------------+
| กรรมการบริษัท                               | 8,000      | 8,000      |
+-------------------------------------------+------------+------------+
| ประธานกรรมการตรวจสอบ                      | 10,000     | 10,000     |
+-------------------------------------------+------------+------------+
| กรรมการตรวจสอบ                            | 8,000      | 8,000      |
+-------------------------------------------+------------+------------+
| ประธานกรรมการกำหนดค่าตอบแทน                | 5,000      | 5,000      |
+-------------------------------------------+------------+------------+
| กรรมการกำหนดค่าตอบแทน                      | 5,000      | 5,000      |
+-------------------------------------------+------------+------------+
| ประธานกรรมการสรรหา                        | 5,000      | 5,000      |
+-------------------------------------------+------------+------------+
| กรรมการสรรหา                              | 5,000      | 5,000      |
+-------------------------------------------+------------+------------+
| ประธานกรรมการบริหารความเสี่ยง                | 5,000      | 5,000      |
+-------------------------------------------+------------+------------+
| กรรมการบริหารความเสี่ยง                      | 5,000      | 5,000      |
+-------------------------------------------+------------+------------+

-   สำหรับค่าตอบแทนของคณะกรรมการชุดย่อยอื่นที่คณะกรรมการบริษัทแต่งตั้งขึ้น
    กำหนดให้อยู่ในดุลยพินิจของคณะกรรมการบริษัทโดยพิจารณาตามความเหมาะสมและสอดคล้องกับภาระหน้าที่ความรับผิดชอบ

    1.  ค่าตอบแทนรวมของคณะกรรมการที่ได้รับจากบริษัทในฐานะกรรมการในรูป ค่าเบี้ยประชุม
        และค่าตอบแทน รายละเอียดดังนี้

  -------------- -------------- ---------- ----------- ----------- ---------- ----------- -----------
  รายนาม                        ค่าตอบแทน ปี                         ค่าตอบแทน ปี             
                                2554                               2553                   

                                เบี้ยประชุม   ค่าตอบแทน    รวม         เบี้ยประชุม   ค่าตอบแทน    รวม

  1. นายบุญเกียรติ  โชควัฒนา        55,000     600,000     655,000     52,000     600,000     652,000

  2. นางสมพร     ติยะวิบูลย์ศิริ      50,000     1,300,000   1,350,000   47,000     1,300,000   1,347,000

  3. นายชัยเลิศ    มนูญผล          32,000     200,000     232,000     37,000     200,000     237,000

  4. นางสุนันท์     นิยมในธรรม      37,000     580,000     617,000     42,000     580,000     622,000

  5. นายเจริญ     เจริญวัฒนาสุขสม   70,000     450,000     520,000     52,000     430,000     482,000

  6. นางสาวพิสมัย  ชุนมนุ           40,000     200,000     240,000     37,000     200,000     237,000

  7. นางธีรดา     อำพันวงษ์        40,000     200,000     240,000     37,000     200,000     237,000

  8 นางช่อทิพ      ปราโมช ณ อยุธยา 55,000     200,000     255,000     44,000     200,000     244,000

  9. นายอมร      อัศวานันท์        80,000     360,000     440,000     107,000    360,000     467,000

  10 นางนุชนาถ    ธรรมมโนมัย      72,000     230,000     302,000     86,000     230,000     316,000

  11.            จุณณะภาต        70,000     250,000     320,000     85,000     230,000     315,000
  พลเอกโกญจนาท                                                                            

  12. นายสันติ     บางอ้อ          72,000     230,000     302,000     37,000     230,000     267,000

  13.            ธัมมะรักขิต       8,000      230,000     238,000     37,000     380,000     417,000
  นางสาวอรวรรณ                                                                            

                                681,000    5,030,000   5,711,000   700,000    5,140,000   5,840,000
  -------------- -------------- ---------- ----------- ----------- ---------- ----------- -----------

หมายเหตุ : ในปี 2554 นางสาวอรวรรณ ธัมมะรักขิต ได้ครบเกษียณอายุงานเมื่อวันที่ 29
เมษายน 2554 ได้ลาออกจากการดำรงตำแหน่งกรรมการบริษัท โดยมีผลตั้งแต่วันที่ 10 พฤษภาคม
2554 แต่ยังดำรงตำแหน่งกรรมการบริหาร

สรุปเปรียบเทียบ ค่าตอบแทนกรรมการ

  ------------------------- ---------- ----------- ---------- -------------
                            ปี 2554                 ปี 2553     

                            จำนวนราย   ค่าตอบแทน    จำนวนราย   ค่าตอบแทน

  ค่าเบี้ยประชุม                13         681,000     13         700,000

  ค่าตอบแทนกรรมการ           13         5,030,000   13         5,140,000

  รวม                                  5,711,000              5,840,000
  ------------------------- ---------- ----------- ---------- -------------

1.2 ค่าตอบแทนรวมของผู้บริหาร ที่ได้รับจากบริษัท

ค่าตอบแทนกรรมการบริหารและผู้บริหารสี่รายแรกรองจากผู้จัดการลงมา
และผู้บริหารในระดับเทียบเท่ารายที่สี่ทุกราย มีจำนวน 5 ท่าน

  ------------------------- ---------- ------------ ---------- -------------
  ค่าตอบแทน                  ปี 2554                  ปี 2553     

                            จำนวนราย   จำนวนเงิน     จำนวนราย   จำนวนเงิน
                                       (บาท)                   (บาท)

  เงินเดือน และเงินอุดหนุน       5          18,018,666   5          17,940,000

  ค่าเบี้ยประชุม                5          202,000      5          322,000

  รวม                                  18,220,666              18,262,000
  ------------------------- ---------- ------------ ---------- -------------

1.  ค่าตอบแทนอื่น

บริษัท ประชาอาภรณ์ จำกัด(มหาชน) ได้ตั้งกองทุนสำรองเลี้ยงชีพ
โดยผู้บริหารที่เป็นสมาชิกกองทุนสำรองเลี้ยงชีพ จะได้รับเงินสมทบกองทุนทุกเดือนในอัตราร้อยละ
3- 5 ของค่าจ้าง โดยสมาชิกต้องสะสมเงินเข้ากองทุนในอัตราเดียวกันด้วย
หากเดือนใดสมาชิกไม่ได้สะสมเงินเข้ากองทุน
นายจ้างไม่ต้องจ่ายเงินสมทบให้สมาชิกผู้นั้นในเดือนนั้นๆ เมื่อสมาชิกสิ้นสภาพลง
สมาชิกจะได้รับเงินสมทบรวมทั้งส่วนเฉลี่ยผลประโยชน์สุทธิตามเงื่อนไขของกองทุน

8.4 การกำกับดูแล

 คณะกรรมการบริษัท ประชาอาภรณ์ จำกัด (มหาชน) ให้ความสำคัญและมุ่งมั่นในการดำเนินธุรกิจบนพื้นฐานของหลักการกำกับดูแลกิจการที่ดี โดยนำหลักเกณฑ์การกำกับดูแลกิจการที่ดี และระเบียบปฏิบัติของคณะกรรมการกำกับหลักทรัพย์และตลาดหลักทรัพย์ มาเป็นปัจจัยในการเสริมสร้างให้องค์กร มีระบบการบริหารจัดการที่มีประสิทธิภาพ มีความซื่อสัตย์ สุจริต โปร่งใส มีความเป็นธรรม รับผิดชอบและคำนึงถึงสิทธิของผู้มีส่วนได้เสียทุกฝ่าย อย่างครบถ้วน เหมาะสม และสอดคล้องกับสภาวการณ์ พร้อมอยู่บนพื้นฐานเศรษฐกิจพอเพียง

ดังนั้นหลักการกำกับดูแลกิจการที่ดีของบริษัท อันประกอบด้วย นโยบายการกำกับดูแลกิจการ
จริยธรรมธุรกิจ และจรรยาบรรณพนักงาน
ได้ผ่านการปรับปรุงและอนุมัติจากที่ประชุมคณะกรรมการบริษัทครั้งที่ 1/2548 เมื่อวันที่ 22
กุมภาพันธ์ 2548 และได้มีการทบทวนความเหมาะสมเป็นประจำ
ซึ่งบริษัทเห็นว่ายังเหมาะสมกับสถานการณ์ปัจจุบัน โดยบริษัทได้เผยแพร่บนเว็บไซด์ของบริษัท
www.pg.co.th

และเพื่อให้สอดคล้องกับหลักการกำกับดูแลกิจการที่ดีของตลาดหลักทรัพย์แห่งประเทศไทย
บริษัทได้จัดแบ่ง เป็น 5 หมวด ดังนี้

หมวดที่ 1 สิทธิของผู้ถือหุ้น

บริษัทตระหนักเสมอว่า ผู้ถือหุ้นทุกท่านมีส่วนในการเป็นเจ้าของบริษัท
และให้ความสำคัญถึงสิทธิของผู้ถือหุ้น
ยึดหลักการผู้ถือหุ้นควรได้รับการคุ้มครองและส่งเสริมให้ได้ใช้สิทธิของตน
โดยกำหนดแนวทางในการรักษาไว้ซึ่งสิทธิและความเท่าเทียมกันของผู้ถือหุ้นทุกราย ไม่กระทำการใด
ๆ ที่จะเป็นการละเมิดหรือลิดรอนสิทธิของผู้ถือหุ้น
ซึ่งคณะกรรมการได้สนับสนุนให้ผู้ถือหุ้นได้ใช้สิทธิของตนดังนี้

สิทธิขั้นพื้นฐานตามกฏหมาย

ดูแลอำนวยความสะดวกให้ผู้ถือหุ้นได้ใช้สิทธิต่าง ๆ ตามกฏหมายอย่างครบถ้วน ได้แก่
การได้รับเงินปันผลอย่างเท่าเทียมกัน การซื้อขาย หรือโอนหุ้น
โดยนายทะเบียนหุ้นที่มีมาตรฐานเชื่อถือได้

1. สิทธิในการรับทราบข้อมูล

ผู้ถือหุ้นมีสิทธิรับทราบข้อมูลอย่างเท่าเทียมกัน
โดยบริษัทได้เผยแพร่ทั้งภาษาไทยและภาษาอังกฤษทางWebsite
ของตลาดหลักทรัพย์แห่งประเทศไทย (www.set.or.th) และ Website
ของบริษัท(www.pg.co.th)
เพื่อให้ผู้ถือหุ้นมีช่องทางที่จะได้รับทราบข้อมูลข่าวสารของบริษัทได้มากขึ้น เช่น ผลการดำเนินงาน
สารสนเทศต่าง ๆ รวมถึงการทำรายการที่เกี่ยวโยงกัน และการซื้อขายสินทรัพย์ที่สำคัญ
และข้อมูลที่จำเป็นต่อการประชุมผู้ถือหุ้น

และการเปิดเผยโครงสร้างการถือหุ้นของบริษัท รวมถึงรายชื่อผู้ถือหุ้น 10 อันดับแรกของบริษัท ณ
วันปิดสมุดทะเบียนผู้ถือหุ้น เพื่อประชุมสามัญประจำปีปัจจุบันได้ก่อนวันประชุม
ให้ผู้ถือหุ้นรับทราบผ่านทาง Website ของบริษัท
เพื่อให้ผู้ถือหุ้นมั่นใจและเชื่อมั่นว่ามีโครงสร้างการดำเนินงานที่มีความโปร่งใส และตรวจสอบได้
พร้อมดำเนินงานอย่างมีประสิทธิภาพ เพื่อสร้างความเจริญเติบโตอย่างยั่งยืน
สร้างผลตอบแทนแก่ผู้ถือหุ้นในอัตราที่เหมาะสมและต่อเนื่อง

นอกจากนี้ผู้ถือหุ้นทุกรายนับรวมผู้ถือหุ้นรายย่อยและนักลงทุนทั่วไป
สามารถติดต่อขอข้อมูลโดยตรงจากเลขานุการบริษัท ผ่าน E-mail Address
(suvimol@pg.co.th) หรือ โทรศัพท์สายตรง 0-2685-6509
โดยได้ตระหนักถึงหลักการเปิดเผยข้อมูลที่ถูกต้องและมีความเท่าเทียมกัน

2. สิทธิในการเข้าร่วมประชุมผู้ถือหุ้น

คณะกรรมการบริษัทจัดให้มีการประชุมสามัญผู้ถือหุ้นเป็นประจำทุกปีภายใน 120 วัน
นับแต่วันสิ้นสุดรอบปีบัญชีของบริษัท ณ วันที่ 31 ธันวาคม ของทุกปี
และในกรณีที่มีความจำเป็นเร่งด่วน ต้องเสนอวาระเป็นกรณีพิเศษ
ซึ่งเป็นเรื่องที่กระทบหรือเกี่ยวกับผลประโยชน์ของผู้ถือหุ้น หรือเกี่ยวข้องกับเงื่อนไข หรือกฏเกณฑ์
กฏหมายที่ใช้บังคับที่ต้องได้รับการอนุมัติจากผู้ถือหุ้นแล้ว
บริษัทจะเรียกประชุมวิสามัญผู้ถือหุ้นเป็นกรณีไป

ทั้งนี้ในปี 2554 ไม่มีการเรียกประชุมวิสามัญผู้ถือหุ้น

บริษัทได้จัดประชุมผู้ถือหุ้นที่โรงแรมมณเฑียรริเวอร์ไซด์ เลขที่ 372 ถนนพระราม 3 แขวงบางโคล่
เขตบางคอแหลม กรุงเทพฯ 10120 ร่วมกับบริษัทในกลุ่มสหพัฒน์มาตั้งแต่ปี 2539 – 2554
ต่อเนื่องเป็นเวลา 15 ปี ทั้งนี้เพื่ออำนวยความสะดวกให้แก่ผู้ถือหุ้นทุกรายได้เข้าร่วมประชุม
พร้อมสนับสนุนและส่งเสริมให้ผู้ถือหุ้นใช้สิทธิในการแสดงความคิดเห็นและการออกเสียงลงคะแนนในการประชุมสามัญผู้ถือหุ้น
โดยบริษัทได้ปรับปรุงและพัฒนาระบบสารสนเทศในการลงทะเบียนและออกเสียงของผู้ถือหุ้นอย่างต่อเนื่อง

การปฏิบัติต่อผู้ถือหุ้นก่อนวันประชุมผู้ถือหุ้น

ในปี 2554 บริษัทได้เปิดโอกาสให้ผู้ถือหุ้นเสนอระเบียบวาระการประชุม
และเสนอชื่อบุคคลเพื่อรับการพิจารณาเลือกตั้งเป็นกรรมการบริษัท ก่อนการประชุมสามัญผู้ถือหุ้นครั้งที่
32 ในวันที่ 26 เมษายน 2554 เป็นการล่วงหน้า ตั้งแต่วันที่ 1-30 ธันวาคม 2553
ในช่วงเวลาดังกล่าวไม่มีผู้ถือหุ้นเสนอวาระการประชุมและเสนอชื่อบุคคลเพื่อรับการพิจารณาเลือกตั้งเป็นกรรมการบริษัทเป็นการล่วงหน้าแต่อย่างใด
บริษัทได้เผยแพร่ให้ทราบแล้วในหนังสือนัดประชุมสามัญผู้ถือหุ้นครั้งที่ 32

▪ แจ้งมติกำหนดการประชุมผู้ถือหุ้นให้ได้ทราบล่วงหน้า 2 เดือนก่อนวันประชุม คือ ในวันที่ 25
กุมภาพันธ์ 2554 เพื่อให้ผู้ถือหุ้นสามารถจัดเวลาในการเข้าร่วมประชุม

▪
เผยแพร่หนังสือนัดประชุมพร้อมเอกสารประกอบการประชุมทั้งหมดทั้งภาษาไทยและภาษาอังกฤษไว้บน
Website ของบริษัท (www.pg.co.th) ในวันที่ 24 มีนาคม 2554 เป็นการล่วงหน้า 30
วันก่อนวันประชุม และเป็นข้อมูลเดียวกับที่บริษัทมอบให้บริษัท ศูนย์รับฝากหลักทรัพย์(ประเทศไทย)
จำกัด ซึ่งเป็นนายทะเบียนหุ้นของบริษัทเป็นผู้จัดส่งให้ผู้ถือหุ้นในรูปแบบเอกสารล่วงหน้าในวันที่ 5
เมษายน 2554 ก่อนวันประชุมผู้ถือหุ้น 21 วัน
เพื่อให้ผู้ถือหุ้นได้มีเวลาศึกษาข้อมูลประกอบการประชุม
รวมทั้งได้ลงประกาศโฆษณาหนังสือพิมพ์รายวันเป็นเวลาติดต่อกัน 3 วัน และก่อนวันประชุม 5 วัน
คือในวันที่ 18 - 20 เมษายน 2554 ซึ่งในแต่ละวาระมีข้อเท็จจริงและเหตุผล
รวมทั้งความเห็นของคณะกรรมการบริษัทในทุกวาระประกอบ พร้อมเอกสารประกอบการประชุม เช่น
รายงานประจำปี ประวัติของบุคคลที่เสนอให้เลือกตั้งเป็นกรรมการบริษัท แผนที่สถานที่จัดประชุม
คำอธิบายเอกสารและหลักฐานที่ผู้ถือหุ้นต้องนำมาแสดงในการเข้าร่วมประชุม
ข้อบังคับของบริษัทในส่วนที่เกี่ยวข้องกับการประชุมผู้ถือหุ้น ขั้นตอนการเข้าร่วมประชุม
และหนังสือมอบฉันทะ แบบ ข. ซึ่งเป็นแบบที่ผู้ถือหุ้นกำหนดทิศทางการลงคะแนนได้
หรือจะเลือกใช้หนังสือมอบฉันทะแบบ ก หรือ แบบ ค แบบใดแบบหนึ่งก็ได้
ซึ่งสามารถดาวน์โหลดหนังสือมอบฉันทะทั้ง 3 แบบ ได้ที่ Website ของบริษัท www.pg.co.th
ทั้งนี้บริษัทได้แจ้งแนวทางการเผยแพร่ดังกล่าวผ่านระบบข่าวของตลาดหลักทรัพย์ฯ อีกช่องทางหนึ่ง

▪ แจ้งหลักเกณฑ์และขั้นตอนการเข้าร่วมประชุมให้ผู้ถือหุ้นทราบในหนังสือนัดประชุม
พร้อมแนบหนังสือมอบฉันทะ แบบ ข. ตามแบบที่กระทรวงพาณิชย์กำหนด
เพื่อให้ผู้ถือหุ้นที่ไม่สามารถเข้าประชุมด้วยตนเองได้ สามารถมอบฉันทะให้ผู้อื่น
หรือมอบให้กรรมการอิสระของบริษัททุกท่านตามที่ระบุไว้ให้เป็นผู้รับมอบฉันทะ

สำหรับปี 2555 บริษัทได้กำหนดวันประชุมสามัญผู้ถือหุ้น ครั้งที่ 33 ในวันอังคารที่ 24 เมษายน
2555 เวลา 13.00 น. ณ ห้องเจ้าพระยา 2 โรงแรมมณเฑียรริเวอร์ไซด์ เลขที่ 372
ถนนพระราม 3 แขวงบางโคล่ เขตบางคอแหลม กรุงเทพฯ 10120
โดยได้เปิดโอกาสให้ผู้ถือหุ้นใช้สิทธิเสนอวาระการประชุมเพื่อพิจารณาบรรจุเป็นระเบียบวาระการประชุมผู้ถือหุ้น
และเสนอชื่อบุคคลเพื่อรับการพิจารณาเลือกตั้งเป็นกรรมการบริษัทประจำปี 2555 เป็นการล่วงหน้า
ซึ่งได้ดำเนินการอย่างต่อเนื่องเป็นปีที่ 4

บริษัทได้นำหลักเกณฑ์ดังกล่าวแจ้งผ่านระบบข่าวของตลาดหลักทรัพย์แห่งประเทศไทย
และเผยแพร่บนเว็บไซต์ของบริษัท
(www.pg.co.th)ทั้งภาษาไทยและภาษาอังกฤษโดยให้จัดทำเป็นหนังสือตามแบบที่กำหนด
ส่งถึงเลขานุการบริษัท ตั้งแต่วันที่ 1 ธันวาคม 2554 ถึงวันที่ 30 ธันวาคม 2554
เพื่อพิจารณาดำเนินการตามขั้นตอนต่อไป

ในปี 2555 ไม่มีผู้ถือหุ้นเสนอวาระการประชุมและไม่มีการเสนอชื่อบุคคลสมัครเป็นกรรมการ

การปฏิบัติต่อผู้ถือหุ้นในวันประชุมผู้ถือหุ้น

▪ บริษัทเปิดให้ผู้ถือหุ้นลงทะเบียนด้วยระบบบาร์โค้ดล่วงหน้าก่อนการประชุมไม่น้อยกว่า 2 ชั่วโมง
และต่อเนื่องจนกว่าการประชุมจะแล้วเสร็จ
เพื่อให้สิทธิแก่ผู้ถือหุ้นที่มาร่วมประชุมภายหลังจากที่ได้เริ่มการประชุมแล้ว
โดยมีสิทธิออกเสียงลงคะแนนในวาระที่อยู่ระหว่างการพิจารณาและยังไม่ได้ลงมติ
พร้อมนับเป็นองค์ประชุมตั้งแต่วาระที่เข้าร่วมประชุมและออกเสียงเป็นต้นไป
เว้นแต่ผู้ถือหุ้นจะมีความเห็นเป็นอย่างอื่น โดยในการลงทะเบียน
บริษัทได้จัดให้มีบุคลากรอย่างเพียงพอสำหรับการลงทะเบียนเข้าประชุม
พร้อมกับจัดเตรียมอากรแสตมป์สำหรับติดหนังสือมอบฉันทะโดยไม่คิดค่าใช้จ่ายไว้บริการแก่ผู้ถือหุ้นที่มอบฉันทะให้ผู้อื่นมาประชุมแทนตน

กรณีผู้ถือหุ้นไม่สามารถเข้าร่วมประชุมด้วยตนเอง
สามารถมอบฉันทะให้บุคคลใดบุคคลหนึ่งหรือกรรมการอิสระซึ่งเป็นกรรมการตรวจสอบของบริษัทคนใดคนหนึ่งเข้าประชุมแทน
เพื่อเป็นตัวแทนรักษาสิทธิของตน

▪ คณะกรรมการบริษัทให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมทุกครั้งยกเว้นเจ็บป่วยหรือติดภารกิจสำคัญ
ในการประชุมสามัญผู้ถือหุ้นครั้งที่ 32 เมื่อวันอังคารที่ 26 เมษายน 2554 มี
กรรมการบริษัทเข้าร่วมประชุมครบทั้งคณะจำนวน 13 ท่าน ซึ่งรวมประธานกรรมการบริษัท
ประธานกรรมการตรวจสอบ ประธานกรรมการกำหนดค่าตอบแทน ประธานกรรมการสรรหา
ประธานกรรมการบริหาร ประธานกรรมการบริหารความเสี่ยง กรรมการผู้จัดการ
และผู้บริหารสูงสุดด้านบัญชีและการเงิน
เข้าร่วมประชุมเพื่อชี้แจงและตอบข้อซักถามในเรื่องที่เกี่ยวข้องกับวาระการประชุมหรือเกี่ยวข้องกับบริษัท

ทั้งนี้ยังมีผู้สอบบัญชี คือ นายชัยกรณ์ อุ่นปิติพงษา แห่งสำนักงาน ดร.วิรัช แอนด์ แอสโซซิเอทส์
ซึ่งไม่ได้เป็นผู้ลงนามในงบการเงินของประจำปี 2553
เข้าร่วมประชุมและเป็นสักขีพยานในการนับคะแนนเสียง

▪ ก่อนเริ่มการประชุมตามวาระ
เลขานุการบริษัททำหน้าที่แจ้งจำนวนและสัดส่วนผู้ถือหุ้นที่เข้าร่วมประชุม
พร้อมชี้แจงให้ทราบถึงวิธีการลงคะแนน
และวิธีการนับคะแนนเสียงของผู้ถือหุ้นที่ต้องลงมติในแต่ละวาระตามกฏหมายและข้อบังคับของบริษัท
และประธานกรรมการซึ่งทำหน้าที่ประธานที่ประชุมกล่าวเปิดการประชุม

กำหนดสิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
โดยหนึ่งหุ้นมีสิทธิเท่ากับหนึ่งเสียงและไม่มีหุ้นใดมีสิทธิพิเศษที่จะจำกัดสิทธิผู้ถือหุ้นรายอื่น

▪ ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุม
ไม่เพิ่มวาระหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
และจัดสรรเวลาให้เหมาะสมเพียงพอกับการนำเสนอประเด็นต่าง ๆ ของแต่ละวาระ
พร้อมเปิดโอกาสให้ผู้ถือหุ้นซักถามและแสดงความคิดเห็นอย่างเต็มที่ในแต่ละวาระ

หากมีผู้ถือหุ้นประสงค์จะเพิ่มวาระระหว่างการประชุมเพื่อพิจารณาเรื่องอื่นนอกเหนือจากที่กำหนดไว้ในหนังสือเชิญประชุม
จะต้องได้รับอนุมัติจากที่ประชุมผู้ถือหุ้นด้วยคะแนนเสียงไม่น้อยกว่า 1 ใน 3
ของผู้ถือหุ้นที่มาประชุมและมีสิทธิออกเสียง

ในปี 2554 มีผู้ถือหุ้น 1 รายซักถาม ซึ่งประธานกรรมการและกรรมการผู้จัดการ
เป็นผู้ตอบข้อซักถามดังกล่าวได้อย่างชัดเจนตรงประเด็น

▪ การลงคะแนนจะกระทำโดยเปิดเผย ซึ่งบริษัทได้นำระบบ Barcode
มาใช้ในการสรุปผลการลงมติจากการนับคะแนนเสียงในแต่ละวาระ
พร้อมแสดงผลการลงมติบนจอภาพให้ผู้ถือหุ้นรับทราบพร้อมกัน ในปี 2554
ได้ใช้บัตรลงคะแนนในระเบียบวาระสำคัญ คือ การแต่งตั้งกรรมการ
โดยเปิดโอกาสให้ผู้ถือหุ้นคัดเลือกกรรมการเป็นรายบุคคล
และเพื่อความโปร่งใสจะจัดเก็บบัตรลงคะแนนกรณีดังกล่าวไว้ที่สำนักงานใหญ่กรุงเทพฯ
เพื่อสามารถตรวจสอบได้ภายหลังจากเสร็จสิ้นการประชุม

สรุปจำนวนผู้ถือหุ้นที่เข้าร่วมประชุมสามัญผู้ถือหุ้น ครั้งที่ 32 เมื่อวันอังคารที่ 26 เมษายน 2554

+----------------------------------------+---------+----------+-------+
|                                        | จ       | จำนวนหุ้น  | %     |
|                                        | ำนวนราย |          |       |
+----------------------------------------+---------+----------+-------+
| ผู้ถือหุ้นตามทะเบียน                         | 606     | 96       | 1     |
|                                        |         | ,000,000 | 00.00 |
+----------------------------------------+---------+----------+-------+
| ผู้ถือหุ้นและผู้รับมอบฉันทะที่เข้าร่วมประชุม         | 122     | 82       | 86.43 |
|                                        |         | ,977,590 |       |
| - วาระที่ 1 – 4                          | 123     |          | 86.44 |
|                                        |         | 82       |       |
| - วาระที่ 5 – 6                          |         | ,977,990 |       |
+----------------------------------------+---------+----------+-------+

มีผู้ถือหุ้นมอบฉันทะให้กรรมการอิสระ 2 ท่าน ดังนี้

  ----------------------------------------- ---------- -------------------
                                            จำนวนราย   จำนวนหุ้น

  1. นายสันติ บางอ้อ                           1          10,266

  2. นางนุชนาถ ธรรมมโนมัย                     5          374,983
  ----------------------------------------- ---------- -------------------

สรุปผลการลงคะแนนเสียงของผู้ถือหุ้นในแต่ละวาระ

  ------- -------- ------------ ----- ---------- --------- ----- ----------- -------- -----
          เห็นด้วย                      ไม่เห็นด้วย                   งดออกเสียง            

  วาระที่   ราย      หุ้น           %     ราย        หุ้น        %     ราย         หุ้น       %

  1-4     122      82,977,590   100   -          -         -     -           -        -

  5-6     123      82,977,990   100   -          -         -     -           -        -
  ------- -------- ------------ ----- ---------- --------- ----- ----------- -------- -----

สำหรับวาระการประชุมผู้ถือหุ้นที่สำคัญได้แก่

1.  การแต่งตั้งกรรมการบริษัท : บริษัทได้เปิดโอกาสให้ผู้ถือหุ้นเลือกตั้งกรรมการเป็นรายบุคคล
    โดยมีข้อมูลเบื้องต้นของบุคคลที่เสนอให้เลือกตั้ง
    การดำรงตำแหน่งในกิจการอื่นโดยระบุไว้ชัดเจน
    หากเป็นบริษัทที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    และการเข้าร่วมประชุมคณะกรรมการบริษัท
    โดยกรรมการแต่ละท่านได้ผ่านการพิจารณากลั่นกรองจากคณะกรรมการสรรหา
    ซึ่งดูถึงความเหมาะสมด้านคุณวุฒิ ประสบการณ์ และความเชี่ยวชาญจากหลากหลายวิชาชีพ
    รวมถึงผลการปฏิบัติงานในฐานะกรรมการบริษัทในช่วงที่ผ่านมา
    หากเป็นการพิจารณากรรมการที่ครบตามวาระ

  เสนอต่อที่ประชุมคณะกรรมการบริษัท
  ซึ่งคณะกรรมการบริษัทเป็นผู้มีอำนาจในการพิจารณาคัดเลือกผู้มีคุณสมบัติเหมาะสมจากรายชื่อที่คณะกรรมการสรรหานำเสนอตามจำนวนที่ต้องการ

2.  ค่าตอบแทนกรรมการ : ได้ให้รายละเอียดเกี่ยวกับจำนวนเงินค่าตอบแทนที่เสนอ
    ซึ่งเป็นไปตามนโยบายและหลักเกณฑ์การกำหนดค่าตอบแทนกรรมการ
    ที่ได้ผ่านการพิจารณากลั่นกรองโดยคณะกรรมการกำหนดค่าตอบแทน
    ทั้งนี้บริษัทได้เสนอวงเงินค่าตอบแทนเพื่อให้ที่ประชุมผู้ถือหุ้นอนุมัติเป็นประจำทุกปี
    และเปิดเผยค่าตอบแทนกรรมการเป็นรายบุคคลโดยเปรียบเทียบระหว่างปีปัจจุบันกับปีที่ผ่านมาในรายงานประจำปี
    และแบบ 56-1

3.  การแต่งตั้งผู้สอบบัญชีและกำหนดจำนวนเงินค่าสอบบัญชี :
    บริษัทได้ให้รายละเอียดเกี่ยวกับชื่อผู้สอบบัญชี สำนักงานสอบบัญชี ความสัมพันธ์กับบริษัทฯ
    จำนวนปีที่ทำหน้าที่เป็นผู้สอบบัญชีให้กับบริษัท
    ข้อมูลเปรียบเทียบค่าตอบแทนของผู้สอบบัญชีระหว่างปีปัจจุบันกับปีที่ผ่านมา
    และค่าบริการอื่นที่มีการรับบริการจากสำนักงานสอบบัญชีที่ผู้สอบบัญชีสังกัดอยู่
    โดยได้ผ่านการพิจารณาจากคณะกรรมการตรวจสอบของบริษัท

  ข้อมูลเปรียบเทียบค่าสอบบัญชีในปี 2554 และ 2553

  ----------------------------------------------- ----------- -----------
  ประเภทค่าตอบแทน                                  ปี 2554      ปี 2553

  ค่าสอบทานงบการเงินไตรมาส 1,2,3                    300,000     300,000

  ค่าตรวจสอบงบการเงินประจำปี                         320,000     320,000

  รวม                                             620,000     620,000

  การตรวจสอบค่าลิขสิทธิ์                               25,000      25,000

  การตรวจสอบการปฏิบัติตามเงื่อนไขของบัตรส่งเสริมการลงทุน   30,000      30,000

  รวมทั้งสิ้น                                         675,000     675,000
  ----------------------------------------------- ----------- -----------

4.  การจ่ายเงินปันผล : บริษัทได้ให้รายละเอียดเกี่ยวกับการจัดสรรกำไร การจ่ายเงินปันผล
    ซึ่งเป็นไปตามนโยบายการจ่ายเงินปันผลของบริษัท
    และมีการเปรียบเทียบเงินปันผลที่จ่ายระหว่างปีปัจจุบันกับปีที่ผ่านมา
    พร้อมทั้งระบุวันปิดสมุดทะเบียนเพื่อกำหนดสิทธิในการรับเงินปันผล

หลังวันประชุมผู้ถือหุ้น

▪ เลขานุการบริษัท บันทึกข้อมูลและจัดทำรายงานการประชุมสามัญผู้ถือหุ้นอย่างถูกต้อง ครบถ้วน
มีรายชื่อกรรมการบริษัทที่เข้า / ไม่เข้าร่วมประชุม รวมทั้งสาเหตุการลา คำชี้แจงที่เป็นสาระสำคัญ
คำถามหรือคำตอบหรือข้อคิดเห็นโดยสรุป
รายละเอียดในแต่ละวาระเป็นไปตามข้อเท็จจริงในที่ประชุม
มีการสรุปผลการลงคะแนนเสียงในแต่ละวาระ โดยแยกเป็น เห็นด้วย ไม่เห็นด้วย และงดออกเสียง
รายงานการประชุมดังกล่าวลงนามโดยประธานกรรมการบริษัทซึ่งเป็นประธานที่ประชุม
และจัดส่งรายงานต่อตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์ภายใน
14 วันนับแต่วันประชุมผู้ถือหุ้น พร้อมทั้งเผยแพร่ข้อมูลและการบันทึกภาพการประชุมผู้ถือหุ้นใน
Website ของบริษัท ทั้งภาษาไทยและภาษาอังกฤษ
เพื่อเป็นช่องทางให้ผู้ถือหุ้นรับทราบและสามารถตรวจสอบข้อมูลได้โดยไม่ต้องรอให้ถึงการประชุมในคราวถัดไป
พร้อมทั้งดำเนินการนำส่งต่อกระทรวงพาณิชย์ภายในเวลาที่กฏหมายกำหนด

▪ จัดให้มีการบันทึกเทปและถ่ายภาพบรรยากาศในการประชุม
เพื่อให้ผู้ถือหุ้นที่ไม่ได้เข้าร่วมประชุมได้รับทราบ โดยได้เผยแพร่ไว้ในเว็บไซต์ของบริษัท

▪ หลังจากที่ประชุมผู้ถือหุ้นได้อนุมัติการจ่ายเงินปันผล
บริษัทได้แจ้งมติที่ประชุมรวมถึงรายละเอียดการจ่ายเงินปันผลให้ผู้ถือหุ้นทราบผ่านระบบข่าวของตลาดหลักทรัพย์ฯ
และประสานงานกับนายทะเบียนบริษัท ศูนย์รับฝากหลักทรัพย์ (ประเทศไทย) จำกัด
เพื่อให้ผู้ถือหุ้นมั่นใจว่าจะได้รับผลตอบแทนตามสิทธิอย่างถูกต้องและครบถ้วน

การกระจายการถือหุ้นของผู้ถือหุ้น ณ วันกำหนดรายชื่อผู้ถือหุ้น (Record Date) เมื่อวันที่ 24
มีนาคม 2554 และให้รวบรวมรายชื่อตามมาตรา 225 ของ
พ.ร.บ.หลักทรัพย์ฯโดยวิธีปิดสมุดทะเบียนพักการโอนหุ้นในวันที่ 25 มีนาคม 2554
คณะกรรมการบริษัทรวมคู่สมรสและบุตรที่ยังไม่บรรลุนิติภาวะ ถือหุ้นรวมกันเท่ากับ 4.78 %
ซึ่งไม่เกิน 25% ของหุ้นที่ออกจำหน่ายแล้วของบริษัท และสัดส่วนการถือหุ้นของหุ้น Free Float
เท่ากับ 24.31% ของหุ้นที่ออกจำหน่ายแล้วทั้งหมด

หมวดที่ 2 : การปฏิบัติต่อผู้ถือหุ้นอย่างเท่าเทียมกัน

บริษัทให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
โดยไม่เอื้อประโยชน์ต่อผู้มีส่วนได้เสียกลุ่มใดกลุ่มหนึ่ง
ผู้ถือหุ้นมั่นใจได้ว่าสิทธิของตนจะได้รับการคุ้มครองและปฏิบัติด้วยดีเสมอ
และสามารถใช้สิทธิออกเสียงในฐานะที่มีส่วนร่วมในการเป็นเจ้าของกิจการได้อย่างเต็มที่ ดังนี้

การประชุมผู้ถือหุ้น

(1) หากเป็นผู้ถือหุ้นต่างชาติ
บริษัทได้จัดทำหนังสือนัดประชุมรวมทั้งเอกสารประกอบการประชุมและรายงานการประชุม
เป็นภาษาอังกฤษและจัดส่งไปพร้อมกับชุดภาษาไทย พร้อมทั้งสามารถดูได้จากเว็บไซด์ของบริษัท
ซึ่งมีทั้งฉบับภาษาไทยและอังกฤษ

(2) เพื่อให้ผู้ถือหุ้นทุกคนมีส่วนร่วมในการพิจารณาและออกเสียงลงคะแนนในกิจการต่าง ๆ
ของบริษัทตามระเบียบวาระการประชุม หากผู้ถือหุ้นไม่สามารถเข้าร่วมประชุม
ก็สามารถมอบฉันทะให้บุคคลใดบุคคลหนึ่งหรือกรรมการตรวจสอบซึ่งเป็นกรรมการอิสระของบริษัทคนใดคนหนึ่งเข้าประชุมแทนเพื่อเป็นตัวแทนรักษาสิทธิของตน
ซึ่งบริษัทได้ให้ชื่อ ที่อยู่ และการมีส่วนได้เสียในวาระการประชุมของกรรมการตรวจสอบทั้ง 3
ท่านไว้ในหนังสือบอกกล่าวนัดประชุม เพื่อให้ผู้ถือหุ้นได้ใช้ข้อมูลดังกล่าว
ในกรณีที่ประสงค์จะเลือกกรรมการตรวจสอบหรือกรรมการอิสระเป็นผู้รับมอบฉันทะหรือสามารถดูข้อมูลเกี่ยวกับกรรมการตรวจสอบทั้ง
3 ท่านได้ในรายงานประจำปีที่ได้ส่งไปพร้อมหนังสือบอกกล่าวนัดประชุม
โดยใช้หนังสือมอบฉันทะที่บริษัทแนบไปพร้อมกับหนังสือบอกกล่าวนัดประชุมซึ่งเป็นแบบ ข.
เพื่อสนับสนุนให้ผู้ถือหุ้นใช้หนังสือมอบฉันทะที่สามารถกำหนดทิศทางการลงคะแนนเสียงได้หรือสามารถ
Download
หนังสือมอบฉันทะที่ได้จัดทำและปฏิบัติตามประกาศของกระทรวงพาณิชย์จากเว็บไซด์ของบริษัทซึ่งมี 3
แบบ คือ แบบ ก. แบบ ข. และ แบบ ค. (แบบ ค.
ใช้เฉพาะกรณีผู้ถือหุ้นเป็นผู้ลงทุนต่างประเทศและแต่งตั้งให้คัสโตเดียนในประเทศไทย
เป็นผู้รับฝากและดูแลหุ้น) โดยสามารถเลือกหนังสือมอบฉันทะแบบใดแบบหนึ่ง
นอกจากนั้นบริษัทได้จัดให้มีอากรแสตมป์เพื่ออำนวยความสะดวกแก่ผู้ถือหุ้นที่มอบฉันทะโดยไม่คิดค่าใช้จ่าย

(3) การกำหนดสิทธิออกเสียงในที่ประชุม เป็นไปตามจำนวนหุ้นที่ผู้ถือหุ้นถืออยู่
โดยหนึ่งหุ้นมีสิทธิเท่ากับหนึ่งเสียง

(4) บริษัทดำเนินการประชุมตามลำดับระเบียบวาระการประชุม ไม่มีการสลับวาระ
และไม่มีการเพิ่มวาระการประชุม หรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า

(5) การลงคะแนนเสียงในแต่ละวาระจะกระทำโดยเปิดเผยด้วยระบบ Barcode
มีการเตรียมป้ายคะแนนและบัตรลงคะแนนให้ผู้ถือหุ้นทุกวาระ
ซึ่งการนับคะแนนจะนับเฉพาะผู้ที่ไม่เห็นด้วย และ/หรืองดออกเสียงเท่านั้น
และจะนำมาหักออกจากจำนวนเสียงทั้งหมดที่เข้าร่วมประชุม
ส่วนที่เหลือจะถือว่าเป็นคะแนนที่เห็นด้วย
ดังนั้นหากในแต่ละวาระมีผู้ถือหุ้นท่านใดที่ไม่เห็นด้วยหรืองดออกเสียง
จะยกป้ายคะแนนที่ได้รับเมื่อลงทะเบียนขึ้น ซึ่งป้ายคะแนนดังกล่าวนั้นจะมีชื่อของผู้เข้าประชุม
จำนวนหุ้นที่ถือหรือที่ได้รับมอบฉันทะและแถบ Barcode
จากนั้นเจ้าหน้าที่จะนำบัตรลงคะแนนเสียงให้ผู้ถือหุ้นท่านนั้นลงนามเก็บไว้เป็นหลักฐาน
เพื่อความโปร่งใสและตรวจสอบได้ และจะอ่าน Barcode ที่ป้ายคะแนน
ผลการลงคะแนนจะถูกแสดงบนหน้าจอที่อยู่ห้องประชุมทันที
ผู้ถือหุ้นทุกท่านสามารถทราบคะแนนในแต่ละวาระว่ามีผู้เห็นด้วย ไม่เห็นด้วย
และงดออกเสียงเป็นจำนวนคะแนนเท่าไรไปพร้อมกัน

การดูแลเรื่องการใช้ข้อมูลภายใน
บริษัทมีมาตรการดูแลการใช้ข้อมูลภายในโดยกำหนดไว้ในจริยธรรมที่ต้องปฏิบัติต่อบริษัทและผู้ถือหุ้นและกำหนดไว้ในจรรยาบรรณพนักงาน
ให้กรรมการบริษัท ผู้บริหาร และพนักงาน ปฏิบัติหน้าที่ด้วยความซื่อสัตย์ มีความรับผิดชอบ
มีวินัยและมีจิตสำนึกที่ดีต่อส่วนรวมและต่อตนเอง
ไม่ใช้ตำแหน่งหน้าที่แสวงหาประโยชน์เพื่อตนเองและ/หรือผู้อื่นโดยมิชอบ
รักษาผลประโยชน์และทรัพย์สินของบริษัท
โดยไม่นำข้อมูลและทรัพย์สินของบริษัทไปใช้เพื่อประโยชน์ของตนเองและ/หรือผู้อื่น
และห้ามกระทำการอันเป็นการสนับสนุนบุคคลอื่นให้ทำธุรกิจแข่งขันกับบริษัท
ซึ่งบริษัทได้มอบให้แก่กรรมการบริษัท ผู้บริหารและพนักงาน พร้อมเผยแพร่บนเว็บไซด์ของบริษัท
เพื่อเป็นแนวทางในการปฏิบัติตนในการดำเนินธุรกิจและเป็นหลักยึดถือในการทำงาน

นอกจากนี้ในระเบียบข้อบังคับเกี่ยวกับการทำงานของบริษัทก็มีการกำหนดในเรื่องดังกล่าว
โดยกำหนดบทลงโทษทางวินัยไว้ ซึ่งกรรมการบริษัท ผู้บริหาร และพนักงานก็ได้ปฏิบัติตามที่กำหนด

การกำหนดเรื่องการซื้อขายหลักทรัพยของบริษัทไว้ในจรรยาบรรณ
บริษัทได้กำหนดห้ามมิให้กรรมการบริษัท ผู้บริหาร และพนักงาน
ซึ่งอยู่ในหน่วยงานที่รับทราบข้อมูลภายในทำการซื้อหรือขายหลักทรัพย์ของบริษัทในช่วง 1
เดือนก่อนการเปิดเผยงบการเงินแก่สาธารณชน นอกจากนี้ยังกำหนดให้กรรมการบริษัทและผู้บริหาร
(รวมทั้งคู่สมรสและบุตรที่ยังไม่บรรลุนิติภาวะ) ที่มีหน้าที่รายงานการถือครองหลักทรัพย์
หากมีการซื้อขายหุ้นของบริษัท
ต้องแจ้งต่อสำนักงานคณะกรรมการกำกับหลักทรัพย์และตลาดหลักทรัพย์ภายใน 3 วันทำการ
นับจากวันที่มีการเปลี่ยนแปลง และส่งสำเนาให้เลขานุการบริษัท
เพื่อรายงานต่อคณะกรรมการบริษัทในการประชุมคณะกรรมการบริษัทครั้งต่อไป
ซึ่งในการประชุมคณะกรรมการบริษัททุกครั้งจะมีวาระการถือหลักทรัพย์บริษัทของกรรมการบริษัท
และผู้บริหาร ซึ่งเป็นหน้าที่ที่จะต้องปฏิบัติและดำเนินการตามที่กำหนด
ทั้งนี้ให้นับรวมถึงกรรมการและผู้บริหาร เมื่อแรกเข้ารับตำแหน่งใหม่
ต้องรายงานการถือหลักทรัพย์ของบริษัทต่อ กลต.

เลขานุการบริษัทได้จัดทำกำหนดการประชุมคณะกรรมการบริษัทประจำปี
และจัดส่งให้กรรมการบริษัททุกท่านเป็นการล่วงหน้า
เพื่อทราบถึงระยะเวลาที่ควรงดเว้นการซื้อขายหลักทรัพย์

ในปี 2554 กรรมการ และผู้บริหารของบริษัทได้ปฏิบัติตามนโยบายอย่างเคร่งครัด
ไม่ปรากฏว่ามีการซื้อขายหุ้นในช่วงเวลาที่ห้าม

การดำเนินการกับความข้ดแย้งทางผลประโยชน์ คณะกรรมการบริษัทได้ดำเนินการด้วยความรอบคอบ
มีเหตุมีผล คำนึงถึงผลประโยชน์สูงสุดของบริษัท
และการกำหนดราคาเป็นไปตามเงื่อนไขการค้าที่เป็นธรรมเสมือนการทำรายการกับบุคคลภายนอก
ด้วยการจัดวางระบบการปฏิบัติในเรื่องดังกล่าวด้วยความโปร่งใส
และปฏิบัติตามหลักเกณฑ์ของตลาดหลักทรัพย์แห่งประเทศไทย
โดยกำหนดเป็นนโยบายหนึ่งในการกำกับดูแลกิจการที่ดี และกำหนด

ไว้ในจริยธรรมที่ต้องปฏิบัติต่อบริษัทและผู้ถือหุ้น
มีการเปิดเผยข้อมูลเพื่อให้เกิดความเท่าเทียมกันในการรับทราบข้อมูล เช่น รายการที่เกี่ยวโยงกัน
บริษัทได้ปฏิบัติตามประกาศคณะกรรมการตลาดหลักทรัพย์แห่งประเทศไทย เรื่อง
การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
และกำหนดให้กรรมการบริษัทมีส่วนได้เสียต้องออกจากห้องประชุมและ/หรืองดออกเสียงในวาระนั้น
เพื่อให้กรรมการบริษัทที่ไม่มีส่วนได้เสียสามารถแสดงความคิดเห็นได้อย่างเต็มที่และมีอิสระในการลงมติ
โดยเลขานุการบริษัทจะแจ้งให้ที่ประชุมทราบว่าในวาระดังกล่าวกรรมการบริษัทที่มีส่วนได้เสียมีท่านใดบ้าง
เมื่อเสร็จสิ้นการประชุมได้เปิดเผย ชื่อ ความสัมพันธ์ของบุคคลที่เกี่ยวโยง การกำหนดราคา
มูลค่าของรายการ
และกรรมการบริษัทที่มีความเห็นต่างจากความเห็นของคณะกรรมการบริษัท(หากมี)
ต่อตลาดหลักทรัพย์แห่งประเทศไทย
ตามเวลาที่กำหนดและได้เผยแพร่บนเว็บไซด์ของบริษัทอีกทางหนึ่งเพื่อให้เกิดความโปร่งใส
รวมทั้งมีการบันทึกไว้ในรายงานการประชุมสามารถตรวจสอบได้

ในปี 2554 บริษัทไม่มีรายการระหว่างกันในลักษณะที่เป็นการให้ความช่วยเหลือทางเงิน คือ
ไม่มีการให้กู้ยืมและการค้ำประกันบริษัทอื่น

หมวดที่ 3 : บทบาทของผู้มีส่วนได้เสีย

บริษัทยึดมั่นในความรับผิดชอบและเคารพต่อสิทธิของผู้มีส่วนได้เสียกลุ่มต่าง ๆ
ทั้งภายในและภายนอกบริษัท ภาครัฐ และหน่วยงานที่เกี่ยวข้อง ตลอดจนความรับผิดชอบต่อสังคม
ชุมชน และสิ่งแวดล้อม

คำนึงถึงการเจริญเติบโตทางธุรกิจร่วมกัน เอื้อประโยชน์ซึ่งกันและกัน
อันจะนำไปสู่การทำธุรกิจที่ยั่งยืน และได้กำหนดเป็นแนวปฏิบัติไว้ในจริยธรรมธุรกิจของบริษัท
เพื่อให้เกิดความมั่นใจว่า
สิทธิตามกฏหมายที่เกี่ยวข้องของผู้มีส่วนได้เสียจะได้รับการคุ้มครองดูแลอย่างเป็นธรรมทุกฝ่าย
และปฏิบัติด้วยความเสมอภาค

และกรณีที่เกิดความเสียหายบริษัทและผู้มีส่วนได้เสียกลุ่มต่าง ๆ จะร่วมกันหาแนวทางแก้ไข
และกำหนดมาตรการที่เหมาะสมเป็นประโยชน์กับทุกฝ่าย

ช่องทางการมีส่วนร่วมของผู้มีส่วนได้เสีย

บริษัทจัดให้มีช่องทางให้ผู้มีส่วนได้เสียสามารถติดต่อสื่อสาร ร้องเรียนเสนอแนะ
ผ่านเลขานุการบริษัท โทร. 0-2685-6509 E-mail : suvimol@pg.co.th และ/ หรือ
เลขานุการคณะกรรมการตรวจสอบ โทร 0-2685-6533 E-mail : pgaudit@pg.co.th
บริษัทกำหนดให้ทั้ง 2
หน่วยงานต้องรายงานข้อร้องเรียนและข้อเสนอแนะของผู้มีส่วนได้เสียต่อคณะกรรมการบริหารและ/หรือคณะกรรมการตรวจสอบ
และคณะกรรมการบริษัทตามลำดับ
ทั้งนี้ผู้แจ้งเบาะแสและข้อร้องเรียนดังกล่าวจะถูกรักษาไว้เป็นความลับของบริษัท

ในปี 2554 ไม่ปรากฏข้อร้องเรียนจากผู้มีส่วนได้เสีย

จริยธรรมธุรกิจและจรรยาบรรณพนักงาน

บริษัทได้จัดทำจริยธรรมธุรกิจและจรรยาบรรณพนักงานเป็นลายลักษณ์อักษรและเผยแพร่ให้กับกรรมการ
ผู้บริหาร และพนักงานทุกระดับ
เพื่อเป็นกรอบความประพฤติด้านจริยธรรมและจรรยาบรรณในการดำเนินธุรกิจที่คำนึงถึงการสร้างความสมดุลและเป็นธรรมแก่ผู้มีส่วนได้เสีย
ซึ่งได้เผยแพร่ข้อมูลผ่าน website และระบบ Intranet ของบริษัทด้วย
รวมทั้งพัฒนาแนวทางการมีส่วนร่วมของผู้มีส่วนได้เสียในการเสริมสร้างผลการดำเนินงานของบริษัทอย่างยั่งยืน
โดยกำหนดไว้ดังนี้

ผู้ถือหุ้น 

 บริษัทเคารพต่อสิทธิขั้นพื้นฐานของผู้ถือหุ้นตามที่กำหนดไว้โดยกฏหมาย และกฏระเบียบต่าง ๆ ที่เกี่ยวข้อง โดยปฏิบัติต่อผู้ถือหุ้นทุกรายอย่างเท่าเทียมกัน มุ่งมั่นในการสร้างความพึงพอใจสูงสุดให้กับผู้ถือหุ้น โดยคำนึงถึงการเจริญเติบโตและสร้างผลตอบแทนที่เหมาะสมและเป็นธรรมอย่างต่อเนื่อง รวมทั้งมีระบบบริหารจัดการอย่างโปร่งใสและ มีระบบบัญชีที่เชื่อถือได้

ในปี 2554 บริษัทได้จ่ายเงินปันผลจากผลประกอบการปี 2553 ในอัตราหุ้นละ 0.60 บาท
คิดเป็นอัตราร้อยละ 47.36 ของกำไรสุทธิ จากกิจการที่ได้รับการส่งเสริมการลงทุน (BOI)
เมื่อวันที่ 20 พฤษภาคม 2554

นอกจากนี้ได้รายงานผลการดำเนินของกิจการเป็นประจำทุกไตรมาส
และเปิดเผยการทำรายการกับบุคคลที่เกี่ยวโยงในเงื่อนไขที่เสมือนทำกับบุคคลภายนอก
ผ่านระบบข่าวของตลาดหลักทรัพย์ฯ และWebsite ของบริษัท

พนักงาน

พนักงานของบริษัททุกคนเป็นทรัพยากรที่มีค่าและเป็นส่วนสำคัญที่สุดในการขับเคลื่อนธุรกิจสู่ความสำเร็จต่อเป้าหมายทางธุรกิจขององค์กร
และมุ่งมั่นที่จะให้พนักงานทุกคนมีความภาคภูมิใจและเชื่อมั่นในองค์กร
โดยดูแลพนักงานอย่างเสมอภาคกัน ปราศจากการเลือกปฏิบัติ
สนับสนุนและเสริมสร้างบรรยากาศการทำงานร่วมกันเพื่อสร้างสรรค์สิ่งใหม่ๆ
ทั้งนวัตกรรมและเทคโนโลยีใหม่มาสนับสนุนการทำงาน ส่งเสริมให้พนักงาน รู้รักสามัคคี
มีความเชื่อมั่นและไว้ใจกัน ปฏิบัติต่อกันอย่างสุภาพ และเคารพศักดิ์ศรีในความเป็นมนุษย์
ทั้งยังตระหนักถึงความสำคัญในการส่งเสริมพัฒนาศักยภาพพนักงานทุกคนให้มีความรู้ ความสามารถ
ให้พร้อมปฏิบัติงานและรับมือกับสภาวะเศรษฐกิจที่ผันผวน รวมถึงการสร้างความมั่นคงในอาชีพ
และให้โอกาสในการเจริญก้าวหน้าตามศักยภาพของแต่ละคน
รวมถึงการให้มีส่วนร่วมในการกำหนดทิศทางการดำเนินงาน
มีการให้ผลตอบแทนและสวัสดิการที่เหมาะสมและเป็นธรรม

บริษัทให้ความสำคัญกับการดูแลรักษาสุขภาพความปลอดภัยและสภาพแวดล้อมในการทำงาน
โดยมีการจัดตั้งคณะกรรมการความปลอดภัย อาชีวอนามัยและสิ่งแวดล้อม
เพื่อดำเนินงานเกี่ยวกับความปลอดภัยและอนามัยที่ดี
บริษัทจัดให้มีการตรวจสอบความปลอดภัยของสถานที่ทำงานสม่ำเสมอ
และจัดเครื่องมือเครื่องใช้และอุปกรณ์ด้านความปลอดภัยต่าง ๆ ให้แก่พนักงาน
และดูแลให้พนักงานใช้เครื่องมือป้องกันอุบัติภัยอย่างเคร่งครัค

ในปี 2554 บริษัทได้มีการรณรงค์กิจกรรม 5 ส. / การฝึกอบรมให้ความรู้ในหลักสูตร
“การปฐมพยาบาลเบื้องต้น” และ “ การดับเพลิงขั้นต้นและซ้อมอพยพหนีไฟ”
ซึ่งได้กระทำอย่างต่อเนื่องเป็นประจำทุกปี โดยบริษัทได้เตรียมความพร้อมในการป้องกันอัคคีภัย เช่น
ติดตั้งสัญญาณเตือนภัย ถังดับเพลิง ประตูหนีไฟ
ตลอดจนรณรงค์และเผยแพร่ข่าวสารความรู้ด้านความปลอดภัยให้แก่พนักงานผ่านนิทรรศการ
ป้ายประชาสัมพันธ์ เสียงตามสายและระบบ Intranet ของบริษัท

พร้อมยังดูแลผลประโยชน์ให้แก่พนักงานในระยะยาว โดยจัดให้มีกองทุนสำรองเลี้ยงชีพ
เพื่อเป็นการออมเงินไว้ในอนาคต และเงินบำเหน็จเกษียณ เพื่อประโยชน์หลังจากเกษียณอายุงาน

บริษัทจัดตั้งคณะกรรมการสวัสดิการ
เพื่อดูแลเรื่องสวัสดิการให้พนักงานมีสุขภาพที่ดีจัดให้มีการตรวจสุขภาพพนักงานเป็นประจำทุกปี
มีการออกกำลังกายโดยพร้อมเพรียงทั่วทั้งโรงงานทุกสาขา
เพื่อส่งเสริมคุณภาพชีวิตและความเป็นอยู่ที่ดีขึ้น บริษัทได้จัดให้มีสวัสดิการต่าง ๆ อีกหลายประการ
ทั้งนี้รวมถึงการให้ Incentive หรือ เงินอุดหนุน แก่พนักงานตามผลงาน
(รายละเอียดประกอบอยู่ในความรับผิดชอบต่อสังคม ชุมชนและสิ่งแวดล้อม)

▪ บริษัท เปิดโอกาสให้พนักงานมีช่องทางการสื่อสาร เสนอแนะและแจ้งปัญหาต่างๆ
ระหว่างพนักงานกับผู้บังคับบัญชา โดยผ่านกล่องรับข้อมูลต่อคณะกรรมการสวัสดิการ / โทร.
0-2685-6518 หรือผ่านระบบ Intranet ของบริษัท และนำเสนอต่อคณะกรรมการบริหาร
ซึ่งข้อเสนอแนะต่าง ๆ จะได้รับการพิจารณาและดำเนินการแก้ไข เพื่อรักษาความสัมพันธ์อันดีต่อกัน
รวมถึงการรับฟังข้อคิดเห็นและข้อเสนอแนะจากพนักงานทุกระดับอย่างเท่าเทียมและเสมอภาคกัน

ลูกค้า

บริษัทดำเนินธุรกิจโดยยึดถือความซื่อสัตย์ ยุติธรรม และให้ข้อมูลที่ถูกต้องแก่ลูกค้า
คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรม
เพื่อตอบสนองความต้องการของลูกค้าอย่างรวดเร็ว
ร่วมกันพัฒนาสินค้าและบริการให้ตรงตามความต้องการของลูกค้า คิดค้นนวัตกรรมใหม่ ๆ
เพื่อเพิ่มคุณค่าให้แก่สินค้าและบริการอย่างต่อเนื่อง ตามนโยบายคุณภาพของบริษัท
“มุ่งมั่นผลิตสินค้าที่มีคุณภาพ ส่งมอบตรงเวลา พัฒนาอย่างต่อเนื่อง”
รวมถึงรักษาความลับทางการค้าของลูกค้า

บริษัทจัดให้มีหน่วยงานเพื่อให้บริการลูกค้าหรือผู้บริโภคสามารถสอบถามข้อมูล ข้อเสนอแนะ
และข้อร้องเรียน โดยเน้นการเข้าถึงความต้องการของลูกค้าอย่างแท้จริง
พร้อมจะดำเนินการอย่างเป็นธรรมต่อลูกค้าหรือผู้บริโภค สามารถติดต่อได้หลายช่องทาง ได้แก่
ทางโทรศัพท์สายตรงที่ โทร 0-2685-6504 และ 0-26853-6506 โทรสาร 0-2294-5159 และ
/ หรือ เลขานุการบริษัท โทร 0-2685-6509 หรือ E-mail : suvimol@pg.co.th

ในปี 2554 ไม่ปรากฏข้อร้องเรียนจากลูกค้าที่เป็นนัยสำคัญ ส่วนข้อร้องเรียนอื่น ๆ
บริษัทได้นำมาวิเคราะห์หาสาเหตุ เพื่อดำเนินการแก้ไข ป้องกัน และติดตามทั้งระบบ
และปรับใช้กับทั้งองค์กร เพื่อมิให้ข้อบกพร่องนั้นเกิดขึ้นอีก
และจากการที่กรรมการผู้จัดการให้ความสำคัญต่อเรื่องดังกล่าว
โดยกำหนดให้หน่วยงานที่เกี่ยวข้องมีหน้าที่ต้องรายงานต่อฝ่ายบริหารทุกครั้ง
เพื่อดำเนินการแก้ไขปัญหาต่างๆให้ลุล่วงไปด้วยดี พร้อมเสริมสร้างสัมพันธภาพที่ดีต่อกัน
สร้างความพึงพอใจแก่ลูกค้าเดิมและลูกค้าใหม่ ส่งผลให้มีคำสั่งซื้อสินค้าอย่างต่อเนื่อง

คู่ค้า

บริษัทให้ความสำคัญในกระบวนการจัดซื้อจัดหาซึ่งเป็นกระบวนการสำคัญเพื่อการบริหารค่าใช้จ่ายและคุณภาพสินค้า
ที่บริษัทนำมาใช้ดำเนินกิจการ เพื่อก่อให้เกิดประโยชน์สูงสุดต่อบริษัท
ดำเนินธุรกิจร่วมกันโดยพื้นฐานของการแข่งขันที่เป็นธรรม ไม่เรียก รับ หรือยินยอม ที่จะรับทรัพย์สิน
หรือประโยชน์อื่นใดซึ่งอยู่นอกเหนือข้อตกลงทางการค้า มุ่งสร้างความสัมพันธ์และความร่วมมือที่ดี
เพื่อพัฒนาศักยภาพและประสิทธิภาพในการดำเนินธรุกิจร่วมกันในระยะยาว

ทั้งนี้บริษัทยังให้ความสำคัญต่อการพัฒนาศักยภาพของคู่ค้า
ควบคู่กับการเจริญเติบโตร่วมกับบริษัทในลักษณะ Win Win Situation
โดยติดตั้งระบบการประเมินและคัดเลือกคู่ค้า ระบบการตรวจสอบและติดตามการปฏิบัติงาน
ผ่านระบบ Approved Vender List ตามมาตรฐานสากล ISO 9001

คู่แข่งทางการค้า

บริษัทดำเนินธุรกิจโดยปฏิบัติตามกรอบการแข่งขันทางการค้าที่สุจริตและเป็นธรรม
ภายใต้กรอบของกฏหมายและจริยธรรมทางธุรกิจของบริษัท

ในปี 2554 บริษัทไม่มีข้อพิพาทใด ๆ ในเรื่องที่เกี่ยวกับคู่แข่งทางการค้า

เจ้าหนี้

บริษัทรักษาและปฏิบัติตามเงื่อนไขที่มีต่อเจ้าหนี้โดยเคร่งครัด พร้อมสร้างความสัมพันธ์กับเจ้าหนี้
เพื่อให้เกิดความเชื่อมั่นและความไว้วางใจกัน
โดยจ่ายชำระให้เจ้าหนี้ตรงตามกำหนดเวลาอย่างเคร่งครัด

บริษัทใช้วิธีการโอนเงินผ่านธนาคารในระบบ Media Clearing
ซึ่งเป็นการอำนวยความสะดวกแก่เจ้าหนี้ → กำหนดวันวางบิล ทุกวันที่ 5 – 11 ของทุกเดือน

→ กำหนดวันโอนจ่ายเงิน ทุกวันที่ 25 ของทุกเดือน

แรงงาน

บริษัทดูแลให้การดำเนินงานทุกสาขาที่ปฏิบัติงาน ไม่ใช้แรงงานที่ผิดกฏหมาย

สิทธิมนุษยชน

บริษัทดำเนินธุรกิจโดยเคารพต่อกฏหมายและหลักสิทธิมนุษยชนอย่างเคร่งครัด
และถือว่าพนักงานทุกคนได้รับเกียรติและเคารพในสิทธิส่วนบุคคลอย่างเท่าเทียมกัน
ไม่มีการเลือกปฏิบัติ ทั้งการแบ่งแยกสีผิว เชื้อชาติ ศาสนา เพศ สังคม
ตามแนวปฏิบัติพื้นฐานตามหลักสิทธิมนุษยชน ให้ความรู้เรื่องสิทธิมนุษยชนให้กับพนักงาน
และไม่สนับสนุนกิจการที่ละเมิดหลักสิทธิมนุษยชน

ภาครัฐ

ดำเนินธุรกิจภายใต้ข้อกำหนดของกฏหมายและระเบียบต่าง ๆ
ของหน่วยงานที่กำกับดูแลอย่างเคร่งครัด

โดยให้ความร่วมมือในการให้ข้อมูลข่าวสารที่ถูกต้อง ตามที่หน่วยงานภาครัฐร้องขอ
พร้อมสร้างความสัมพันธ์ที่ดีกับหน่วยงานภาครัฐ ทั้งนี้บริษัทได้จ่ายภาษีถูกต้อง ครบถ้วน ทันเวลา
ตามข้อกำหนดของกฏหมายทั้งภาษีมูลค่าเพิ่ม ภาษีธุรกิจเฉพาะ ภาษีเงินได้หัก ณ ที่จ่าย ภาษีป้าย
ภาษีโรงเรือน ภาษีศุลกากร อากรแสตมป์ ตลอดจนภาษีเงินได้นิติบุคคล

สังคม ชุมชน

บริษัทดำเนินธุรกิจอย่างเป็นธรรมต่อผู้มีส่วนเกี่ยวข้องทุกฝ่าย
โดยสนับสนุนกิจกรรมเพื่อพัฒนาคุณภาพชีวิตและเสริมสร้างประโยชน์ให้กับชุมชนและสังคมที่บริษัทเข้าไปดำเนินธุรกิจอย่างต่อเนื่องตลอดมา
อาทิ การสร้างอาชีพให้กับกลุ่มแม่บ้านเกษตรกรบางสมัครในการเย็บชิ้นส่วนงาน
การมอบทุนการศึกษา การมอบเงินสนับสนุนให้แก่มูลนิธิและองค์กรสาธารณกุศล โรงพยาบาล
และกิจกรรมทางพุทธศาสนา เป็นต้น

ทั้งนี้บริษัทยังส่งเสริมให้พนักงานและผู้เกี่ยวข้องมีส่วนร่วมในการทำคุณประโยชน์ให้กับชุมชน
และสังคม
โดยได้รับแรงสนับสนุนจากพนักงานที่มีจิตอาสาในการลงพื้นที่ปฏิบัติกิจกรรมสาธารณประโยชน์อย่างจริงจัง
ทุ่มเททั้งแรงกายและใจให้ชุมชนและสังคมมีคุณภาพชีวิตที่ดีขึ้น

ในปี 2554
ได้ผ่านการรับรองการปฏิบัติตามมาตรฐานความรับผิดชอบของผู้ประกอบการโรงงานต่อสังคม
(CSR-DIW) จากกรมโรงงานอุตสาหกรรม กระทรวงอุตสาหกรรม

สิ่งแวดล้อม

บริษัท ตระหนักถึงคุณภาพชีวิตของสังคมและชุมชน
และให้ความสำคัญในการมีส่วนร่วมดูแลสิ่งแวดล้อมและอนุรักษ์ทรัพยากรธรรมชาติ
ซึ่งการดำเนินธุรกิจได้คำนึงถึงผลกระทบต่อทรัพยากรและสิ่งแวดล้อม
ได้ถือเป็นนโยบายสำคัญส่วนหนึ่งในพันธกิจของบริษัท
และส่งเสริมให้พนักงานมีจิตสำนึกในเรื่องความรับผิดชอบต่อสังคม ชุมชน
และสิ่งแวดล้อมทั่วทั้งองค์กรอย่างต่อเนื่อง โดยขับเคลื่อนทั้งจากภายในสู่ภายนอก
และภายนอกสู่ภายใน

บริษัทได้ปรับปรุงและพัฒนากระบวนการผลิต เครื่องจักรและเทคโนโลยีอย่างต่อเนื่อง
เพื่อลดผลกระทบต่อสิ่งแวดล้อมและไม่ส่งผลกระทบต่อชุมชน มีการบริหารจัดการอย่างเป็นระบบ
ทั้งในกระบวนการผลิตสินค้าและบริการ สืบเนื่องจากปี 2553 บริษัทได้ทำบันทึกข้อตกลงความร่วมมือ
เรื่อง การดำเนินกิจกรรม “ การพัฒนาผลิตภัณฑ์สิ่งทอที่เป็นมิตรต่อสิ่งแวดล้อม (Carbon
footprint)” ภายใต้โครงการ
“การพัฒนาขีดความสามารถของอุตสาหกรรมสิ่งทอด้วยเครือข่ายการผลิตที่เป็นมิตรต่อสิ่งแวดล้อม
เพื่อรองรับฉลากสิ่งแวดล้อม (Eco-Label) ของสหภาพยุโรป” กับ สถาบันพัฒนาสิ่งทอ ส่งผลให้ปี
2554 บริษัทได้ประเมินค่าคาร์บอนฟุตพริ้นบนเสื้อโปโลผ้าฝ้ายแบรนด์ Arrow สีขาวและพัฒนาผ้ายืด
ECO YARN DYED LOOK ที่ช่วยลดการปลดปล่อยก๊าซเรือนกระจกในกระบวนการผลิต
เพื่อมีส่วนช่วยลดภาวะโลกร้อน
โดยบริษัทมั่นใจว่าลูกค้าหรือผู้บริโภคขั้นสุดท้ายให้ความสำคัญและระมัดระวังในการเลือกใช้ผลิตภัณฑ์เพื่อลดผลกระทบต่อสิ่งแวดล้อม
และยังมุ่งมั่นที่จะศึกษาพัฒนาผลิตภัณฑ์ใหม่ ๆ ให้เป็นมิตรต่อสิ่งแวดล้อมอย่างต่อเนื่อง
(รายละเอียดประกอบอยู่ในความรับผิดชอบต่อสังคม ชุมชนและสิ่งแวดล้อม)

ในปี 2554 บริษัทได้รับการรับรองอุตสาหรรมสีเขียวระดับที่ 1 ความมุ่งมั่นสีเขียว (Green
Commitment) จากกระทรวงอุตสาหกรรม

นโยบายที่จะไม่เกี่ยวข้องกับการละเมิดทรัพย์สินทางปัญญา

บริษัทยึดถือนโยบายการดำเนินธุรกิจบนพื้นฐานของจริยธรรมและคุณธรรม
ดังนั้นบริษัทไม่เกี่ยวข้องกับการละเมิดทรัพย์สินทางปัญญา
แต่สร้างสรรค์นวัตกรรมทางธุรกิจของตนเอง โดยการสนับสนุนให้พนักงานสร้างสรรค์นวัตกรรมต่าง
ๆ ทั้งด้านขบวนการผลิต ผลิตภัณฑ์ และบริการ รวมถึงการร่วมคิดร่วมทำกับลูกค้า คู่ค้า
และองค์กรภาครัฐ อย่างต่อเนื่อง เพื่อให้ได้นวัตกรรมสินค้าที่มีคุณภาพ
ตอบสนองความต้องการของตลาดและลูกค้า

นอกจากนี้ยังสนับสนุนให้ส่งนวัตกรรมเข้าร่วมประกวดในโครงการประกวดนวัตกรรมเครือสหพัฒน์
(Chairman Awards) อย่างต่อเนื่องเป็นประจำทุกปี ตั้งแต่ปี 2549 มาจนถึงปัจจุบัน

นโยบายและแนวปฏิบัติเกี่ยวกับการละเมิดลิขสิทธิ์ทางการค้า

จากการที่บริษัทได้รับอนุญาตให้ผลิตสินค้าภายใต้เครื่องหมายการค้ารับอนุญาตที่เป็น
International Brand บริษัทได้ปฏิบัติตามข้อตกลงทางการค้าอย่างเคร่งครัด ยึดมั่นในทางธุรกิจ
ไม่มีการล่วงละเมิดลิขสิทธิ์ทางการค้า
โดยรณรงค์ปลูกจิตสำนึกให้พนักงานในองค์กรร่วมต่อต้านและงดการใช้ผลิตภัณฑ์ลอกเลียนแบบ

ในปี 2554 บริษัทได้จำหน่ายสินค้าที่เป็นเครื่องหมายการค้าของบริษัท (House
Brand)ไปยังต่างประเทศ
บริษัทได้ดำเนินการจดทะเบียนเครื่องหมายการค้ายังประเทศนั้นเป็นที่เรียบร้อยแล้ว

นโยบายและแนวปฏิบัติเกี่ยวกับการต่อต้านการทุจริตและห้ามการจ่าย /
รับสินบนเพื่อประโยชน์ทางธุรกิจ

บริษัท ประชาอาภรณ์ จำกัด(มหาชน) ซึ่งนับเป็นหนึ่งของบริษัทในกลุ่มสหพัฒน์
ดำเนินธุรกิจด้วยความขยัน ซื่อสัตย์ ยุติธรรม ตามปรัชญาการทำงานของผู้ก่อตั้งเครือสหพัฒน์ ท่าน
ดร.เทียม โชควัฒนา พร้อมการดำเนินธุรกิจด้วยความโปร่งใส ยึดมั่นในความถูกต้อง
ไม่สนับสนุนให้ผู้บริหารและพนักงานสร้างความสำเร็จของงานด้วยวิธีการทุจริต หรือการให้ /
การรับสินบนเพื่อให้ได้มาซึ่งผลประโยชน์ของบริษัท ตามนโยบายการกำกับดูแลกิจการ
จริยธรรมธุรกิจ และจรรยาบรรณพนักงาน

ในปี 2554 ที่ผ่านมา บริษัทไม่มีกรณี การละเมิดทรัพย์สินทางปัญญา การละเมิดลิขสิทธิ์ทางการค้า
หรือการให้สินบนต่าง

การส่งเสริมจัดกิจกรรมหรือเข้าไปมีส่วนร่วมสนับสนุนกิจกรรมที่เกี่ยวข้องกับการพัฒนาชุมชน

บริษัทมีนโยบายในการดูแลและสนับสนุนกิจกรรมที่เกี่ยวข้องกับชุมชนอย่างสม่ำเสมอ
ทั้งกิจกรรมโดยบริษัทและพนักงาน อาทิ ร่วมบริจาคทุนทรัพย์ให้กับโรงเรียน วัด
ร่วมกิจกรรมการกุศลในเทศกาลทางศาสนา
และได้ร่วมสร้างงานสร้างรายได้ให้กับชุมชนใกล้บริเวณที่ตั้งของโรงงาน

การส่งเสริมให้มีการใช้ทรัพยากรอย่างมีประสิทธิภาพ

บริษัทกำหนดนโยบายให้พนักงานใช้ทรัพยากรอย่างมีประสิทธิภาพและคุ้มค่า
มีระบบควบคุมการใช้พลังงาน
และสร้างจิตสำนึกให้พนักงานทั้งองค์กรมีส่วนร่วมในประหยัดพลังงานในทุกด้านทั้งไฟฟ้า น้ำมัน
และน้ำประปาอย่างต่อเนื่อง ทั้งสถานที่ทำงานและในครัวเรือน
ให้ความรู้เกี่ยวกับการประหยัดพลังงานและรับทราบถึงผลกระทบของภาวะโลกร้อน
บริษัทได้พัฒนาผ้ายืดที่ช่วยลดการปลดปล่อยก๊าซเรือนกระจกในกระบวนการผลิต
และลดปริมาณการใช้กระดาษด้วยการรณรงค์ให้ใช้กระดาษ 2 หน้า
พร้อมพัฒนาระบบเทคโนโลยีสารสนเทศทดแทนการใช้กระดาษ เป็นต้น

การให้ความรู้และฝึกอบรมพนักงานในเรื่องสิ่งแวดล้อม

บริษัทตระหนักถึงความสำคัญต่อการดูแลรักษาสิ่งแวดล้อม
รณรงค์ปลูกจิตสำนึกสร้างให้ผู้บริหารและพนักงานมีส่วนร่วมในการช่วยลดภาวะโลกร้อน
ทั้งกิจกรรมภายในและภายนอกองค์กร โดยการจัดกิจกรรมต่าง ๆ อาทิ การปล่อยพันธุ์สัตว์น้ำ
ปลูกต้นไม้ ปลูกป่าชายเลน สร้างฝายชะลอน้ำ ซึ่งจัดทำอย่างต่อเนื่อง
เพื่อช่วยเพิ่มพื้นที่สีเขียวและสร้างความสมบูรณ์ของระบบนิเวศ

หมวดที่ 4 : การเปิดเผยข้อมูลและความโปร่งใส

คณะกรรมการบริษัทตระหนักถึงความสำคัญในคุณภาพข้อมูล และการเปิดเผยข้อมูลอย่างเท่าเทียมกัน
โปร่งใสและเป็นธรรม ผ่านช่องทางที่เข้าถึงได้ง่าย
โดยกำกับดูแลการเปิดเผยข้อมูลเพื่อให้ผู้มีส่วนได้เสียทุกฝ่ายเกิดความมั่นใจ ดังนี้

1. การกำกับดูแลกิจการ บริษัทได้จัดทำและได้มีการเปิดเผยนโยบายการกำกับดูแลกิจการ
จริยธรรมธุรกิจ และจรรยาบรรณพนักงาน เป็นลายลักษณ์อักษรให้เป็นคู่มือแก่กรรมการ
ผู้บริหารและพนักงาน ทั้งยังจัดทำบอร์ดประชาสัมพันธ์ และระบบ Intranet ภายในองค์กร
รวมทั้งได้เผยแพร่ทาง Website ของบริษัท(www.pg.co.th) ด้วย

2. ข้อมูลสำคัญทั้งข้อมูลทางการเงินและไม่ใช่ข้อมูลทางการเงิน
บริษัทได้ดำเนินการเปิดเผยข้อมูลสำคัญของบริษัท
รวมถึงข้อมูลทางการเงินและข้อมูลที่มิใช่ข้อมูลทางการเงินตามข้อกำหนดตลาดหลักทรัพย์แห่งประเทศไทย
และ ก.ล.ต. อย่างถูกต้อง ครบถ้วน ทันเวลา โปร่งใส
ซึ่งผ่านการพิจารณาตรวจสอบตามขั้นตอนที่กำหนดไว้ โดยเผยแพร่ทั้งภาษาไทยและภาษาอังกฤษ
ผ่านช่องทางตลาดหลักทรัพย์ ) และ Website ของบริษัท (www.pg.co.th)

ด้านงบการเงินประจำปีและงบการเงินประจำไตรมาส
ได้จัดทำและผ่านกระบวนการพิจารณาตรวจสอบและนำส่งตลาดหลักทรัพย์และ ก.ล.ต.
อีกทั้งได้เปิดเผยต่อผู้ถือหุ้นหรือนักลงทุน ก่อนครบระยะเวลาที่กำหนด

ส่วนการเปิดเผยข้อมูลที่สำคัญเพิ่มเติมตามหลักการกำกับดูแลกิจการที่ดีกำหนดไว้ทุกหมวด
ในรายงานประจำปีและแบบ 56-1 และเผยแพร่ไว้ใน Website ของบริษัท
โดยได้มีการดูแลปรับปรุงข้อมูลให้เป็นปัจจุบันอยู่เสมอ ทั้งยังสามารถดาวน์โหลดข้อมูลต่าง ๆ
ของบริษัทได้

ในปี 2554 บริษัทไม่ได้รับการดำเนินการอันเนื่องมาจากการเปิดเผยข้อมูลไม่เป็นไปตามข้อกำหนด

3. การกำกับดูแลการจัดทำรายงานความรับผิดชอบของคณะกรรมการบริษัทต่อรายงานทางการเงิน
บริษัทตระหนักถึงการจัดทำรายงานทางการเงินให้มีข้อมูลที่ถูกต้อง ครบถ้วน
และเป็นไปตามมาตรฐานการบัญชี
ซึ่งการเปิดเผยข้อมูลดังกล่าวได้ผ่านการตรวจสอบจากผู้สอบบัญชีที่เป็นอิสระ
และผ่านความเห็นชอบจากคณะกรรมการตรวจสอบและคณะกรรมการบริษัทก่อนเผยแพร่ต่อผู้ถือหุ้น
และเพื่อให้เกิดความมั่นใจคณะกรรมการบริษัทได้จัดทำรายงานความรับผิดชอบของคณะกรรมการต่อรายงานทางการเงินที่ลงนามโดยประธานกรรมการบริษัท
และประธานกรรมการบริหาร / กรรมการผู้จัดการ เปิดเผยไว้ในรายงานประจำปี และแบบ 56-1
ควบคู่กับรายงานของผู้สอบบัญชี
โดยรายงานดังกล่าวได้แสดงถึงการปฏิบัติตามหลักการบัญชีที่รับรองโดยทั่วไป
และใช้นโยบายบัญชีที่เหมาะสม ถือปฏิบัติอย่างสม่ำเสมอ
ซึ่งนักลงทุนสามารถใช้เป็นข้อมูลประกอบการพิจารณาตัดสินใจ

สืบเนื่องจากการเปลี่ยนแปลงมาตรฐานการบัญชีในปี 2554
ส่งผลให้งบการเงินของบริษัทได้รับการรับรองแบบไม่มีเงื่อนไข แต่มีข้อสังเกต
จากผู้สอบบัญชีของบริษัท บริษัทได้นำส่งงบการเงินต่อ กลต.และตลาดหลักทรัพย์แห่งประเทศไทย
ตรงต่อเวลาและไม่ถูกสั่งแก้ไขงบการเงินแต่อย่างใด

4. การเปิดเผยการทำรายการที่เกี่ยวโยงกัน และ/หรือ การได้มาหรือจำหน่ายไปซึ่งสินทรัพย์
บริษัทจัดให้มีการเปิดเผยรายการดังกล่าว
โดยให้ปฏิบัติตามกฏเกณฑ์ตลาดหลักทรัพย์ฯและคณะกรรมการกำกับตลาดทุน
เปิดเผยการทำรายการทั้งภาษาไทยและภาษาอังกฤษต่อตลาดหลักทรัพย์แห่งประเทศไทย
และเผยแพร่ผ่านทางWebsite ของบริษัท พร้อมจัดทำรายการสรุปไว้ในรายงานประจำปี และ แบบ
56-1 ของบริษัท

ในปี 2554 คณะกรรมการบริษัทได้อนุมัติการทำรายการที่เกี่ยวโยงกัน 4 รายการ
ซึ่งได้ปฏิบัติตามกฏเกณฑ์ที่กำหนดไว้แล้ว รวมถึงการทำรายการไม่เกินวงเงินที่ได้รับอนุมัติ

5. การกำหนดให้กรรมการบริษัทและผู้บริหาร
ต้องจัดทำแบบรายงานการมีส่วนได้เสียของตนและบุคคลที่มีความเกี่ยวข้อง
ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัท
โดยปฏิบัติตามหลักเกณฑ์ที่ได้กำหนดไว้

ในปี 2554 กรรมการบริษัทและผู้บริหาร
ได้ดำเนินการจัดทำแบบรายงานการมีส่วนได้เสียกรณีที่มีการเปลี่ยนแปลงในรอบปีเป็นที่เรียบร้อยแล้ว
โดยได้ปฏิบัติตามหลักเกณฑ์ที่กำหนดไว้อย่างเคร่งครัด

6. การกำหนดนโยบายความรับผิดชอบต่อสังคม ชุมชน และสิ่งแวดล้อม บริษัท
ได้กำหนดไว้ในพันธกิจของบริษัท เพื่อให้เป็นหลักปฏิบัติและดำเนินการให้เกิดเป็นรูปธรรม
ซึ่งถือเป็นภารกิจที่ทุกคนในองค์กรมีส่วนร่วม
สำหรับรายละเอียดดังกล่าวได้เปิดเผยข้อมูลไว้ในรายงานประจำปี หัวข้อ “
ความรับผิดชอบต่อสังคม ชุมชน และสิ่งแวดล้อม”

7. ค่าตอบแทนกรรมการและผู้บริหาร คณะกรรมการบริษัทได้แต่งตั้งคณะกรรมการกำหนดค่าตอบแทน
ทำหน้าที่พิจารณากำหนดค่าตอบแทนของกรรมการ
โดยเป็นไปตามมติที่ได้รับการอนุมัติจากที่ประชุมผู้ถือหุ้น
รายละเอียดค่าตอบแทนกรรมการและผู้บริหารได้เปิดเผยข้อมูลไว้ในหัวข้อ โครงสร้างการจัดการ
“ค่าตอบแทนกรรมการและผู้บริหาร”

8.
การพบปะและสื่อสารข้อมูลระหว่างคณะกรรมการบริหารกับผู้บริหารระดับสูงและผู้บังคับบัญชาสูงสุดของทุกหน่วยงาน
บริษัทจัดให้มีการประชุมร่วมกันระหว่างคณะกรรมการบริหารกับผู้บริหารระดับสูงและผู้บังคับบัญชาสูงสุดของทุกหน่วยงานเป็นประจำทุกเดือน
เพื่อรับทราบถึงเป้าหมายธุรกิจขององค์กรและกลยุทธ์การดำเนินธุรกิจ
โดยมีการสื่อสารให้พนักงานทั่วทั้งองค์กรเข้าใจและปฏิบัติไปในทิศทางเดียวกัน
พร้อมทั้งเป็นแนวทางในการปฏิบัติหน้าที่ตามความรับผิดชอบของตนที่ได้รับมอบหมาย
เพื่อให้บรรลุเป้าหมายธุรกิจ

ในปี 2554 ประธานกรรมการบริษัทได้ให้ความสำคัญกับการเข้าร่วมสัมมนากับคณะกรรมการบริหาร
ผู้บริหารระดับสูง และผู้บังคับบัญชาสูงสุดของทุกหน่วยงาน เป็นประจำทุกปี โดยเสนอแนะหลักคิด
กลยุทธ์เชิงรุกและปรัชญาการทำงาน พร้อมแลกเปลี่ยนความคิดเห็นกันอย่างเป็นอิสระ
เพื่อสนับสนุนการบริหารจัดการให้บรรลุเป้าหมายทางธุรกิจขององค์กร เมื่อวันที่ 25 พฤศจิกายน
2554 ณ โรงแรมรามาด้าพลาซ่า

9. งานด้านผู้ลงทุนสัมพันธ์ บริษัทได้กำหนดบุคคลที่ทำหน้าที่เป็นศูนย์กลางในการเปิดเผยข้อมูลสำคัญ
ต่อนักลงทุนและผู้ที่เกี่ยวข้อง โดยสามารถติดต่อได้โดยตรง

  คุณสุวิมล เจริญศรีชัย เลขานุการบริษัท / เลขานุการบริหาร

  โทรศัพท์ 0-2685-6509 โทรสาร 0-2294-5159 E-mail suvimol@pg.co.th

หรือผ่านทางเว็บไซต์ของบริษัท (www.pg.co.th) ในหัวข้อ Investor Relation
ซึ่งมีข้อมูลทั้งภาษาไทยและภาษาอังกฤษ ที่ปรับปรุงให้ทันสมัยเป็นปัจจุบันอยู่เสมอ
ประกอบด้วยข้อมูลสำคัญ อาทิ นโยบายการกำกับดูแลกิจการที่ดี รายงานประจำปี /
แบบรายงานข้อมูล 56-1 ผลการดำเนินงานด้านการเงิน
พร้อมทั้งมีหน้าที่ในการเปิดข้อมูลต่อตลาดหลักทรัพย์ฯ ทั้งในกรณีปกติและกรณีเร่งด่วน

นอกจากนี้ นักลงทุนทั่วไปและนักศึกษา ได้มีการติดต่อสื่อสารกับเจ้าหน้าที่ของบริษัท
เพื่อขอข้อมูลในการพิจารณาการลงทุน และข้อมูลสำหรับการทำวิทยานิพนธ์
หน่วยงานดังกล่าวได้ให้ความสำคัญและให้ความร่วมมือเป็นอย่างดีกับบุคคลดังกล่าว

ในปี 2554 บริษัทฯ และบริษัทในกลุ่มสหพัฒน์ จำนวน 14
บริษัทได้ร่วมกับตลาดหลักทรัพย์แห่งประเทศไทย จัดงาน “นักวิเคราะห์ นักลงทุน พบ กลุ่มสหพัฒน์”
ครั้งที่ 3 ในงาน Saha Group Trade Fair ครั้งที่ 15 ณ ศูนย์ประชุมแห่งชาติสิริกิติ์
เมื่อวันพฤหัสบดีที่ 30 มิถุนายน 2554 เพื่อพบปะนักลงทุนและนักวิเคราะห์
โดยมีกรรมการผู้จัดการร่วมต้อนรับและให้ข้อมูลเกี่ยวกับกิจการ
บริษัทในกลุ่มสหพัฒน์ได้ร่วมกันจัดทำหนังสือสรุปข้อมูลประวัติและผลประกอบการของบริษัท
มอบให้กับผู้ที่มาร่วมงาน
ซึ่งได้รับการตอบรับเป็นอย่างดีจากนักลงทุนและนักวิเคราะห์เพิ่มมากขึ้นจากปีก่อน ทั้งนี้บริษัทฯ
ยังคงมุ่งมั่นพัฒนาและขยายผลเพื่อจัดต่อเนื่องในปีถัดไป

หมวดที่ 5 : ความรับผิดชอบของคณะกรรมการ

1.โครงสร้างคณะกรรมการบริษัท

1.1. ข้อบังคับของบริษัทกำหนดให้บริษัทมีคณะกรรมการไม่น้อยกว่า 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร ในปี
2554 คณะกรรมการบริษัทมีจำนวน 12 คน ประกอบด้วย

- กรรมการที่เป็นผู้บริหาร 4 คน คิดเป็นร้อยละ 33.33

- กรรมการที่ไม่เป็นผู้บริหาร 3 คน คิดเป็นร้อยละ 25.00

  - กรรมการอิสระ 5 คน คิดเป็นร้อยละ 41.67

จำนวนกรรมการอิสระเป็น 1ใน 3 ของคณะกรรมการบริษัททั้งคณะ
ซึ่งเป็นไปตามข้อกำหนดของคณะกรรมการกำกับตลาดทุน

บริษัทมีคณะกรรมการสรรหา
เพื่อคัดเลือกกรรมกาจากผู้ทรงคุณวุฒิที่มีความรู้ความสามารถจากหลากหลายวิชาชีพ มีวิสัยทัศน์
เป็นผู้มีคุณธรรม และมีประวัติการทำงานที่ไม่ด่างพร้อย
แสดงความคิดเห็นอย่างอิสระโดยคณะกรรมการบริษัทได้กำหนดหน้าที่ความรับผิดชอบของคณะกรรมการทุกชุดไว้อย่างชัดเจน

1.2. การกำหนดคุณสมบัติของกรรมการอิสระ

ตามประกาศคณะกรรมการกำกับตลาดทุนที่ ทจ. 4/2552 เรื่อง
การขออนุญาตและการอนุญาตให้เสนอขายหุ้นที่ออกใหม่ (ฉบับที่ 2) ประกาศ ณ วันที่ 20 กุมภาพันธ์
2552 โดยมีผลใช้บังคับตั้งแต่วันที่ 1 มีนาคม 2552 เป็นต้นไป ได้แก้ไขหลักเกณฑ์กรรมการอิสระ
ดังนั้นคุณสมบัติของกรรมการอิสระของบริษัทต้องเป็นไปตามประกาศดังกล่าว
คณะกรรมการบริษัทเห็นชอบให้กำหนดนิยามกรรมการอิสระของบริษัท
ซึ่งมีความเข้มงวดกว่าข้อกำหนดขั้นต่ำของคณะกรรมการกำกับตลาดทุน
โดยกรรมการอิสระเป็นบุคคลที่มีความเป็นอิสระและมีคุณสมบัติดังต่อไปนี้

(1) ถือหุ้นไม่เกินร้อยละ 0.50 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือ ผู้มีอำนาจควบคุมของบริษัท ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

(2) ไม่เป็น หรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ
ทั้งนี้ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

(3) ไม่เป็นบุคคลที่มีความสัมพันธ์ทางสายโลหิต
หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหาร หรือผู้มีอำนาจควบคุมของบริษัท หรือบริษัทย่อย

(4) ไม่มี หรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท
ในลักษณะที่อาจเป็นการขัดขวางการใช้วิจารณญาณอย่างอิสระของตน รวมทั้งไม่เป็น
หรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

ความสัมพันธ์ทางธุรกิจตามวรรคหนึ่ง
รวมถึงการทำรายการทางการค้าที่กระทำเป็นปกติเพื่อประกอบกิจการ
การเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ หรือการให้
หรือรับความช่วยเหลือทางการเงิน ด้วยการรับ หรือให้กู้ยืม ค้ำประกัน
การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้บริษัท หรือ
คู่สัญญามีภาระหนี้ที่ต้องชำระต่ออีกฝ่ายหนึ่ง ตั้งแต่ร้อยละสามของสินทรัพย์ที่มีตัวตนสุทธิของบริษัท
หรือตั้งแต่ยี่สิบล้านบาทขึ้นไปแล้วแต่จำนวนใดจะต่ำกว่า ทั้งนี้
การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกัน
ตามประกาศคณะกรรมการกำกับตลาดทุน
ว่าด้วยหลักเกณฑ์ในการทำรายการที่เกี่ยวโยงกันโดยอนุโลม แต่ในการพิจารณาภาระหนี้ดังกล่าว
ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจกับบุคคลเดียวกัน

(5) ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

(6) ไม่เป็น หรือเคยเป็นผู้ให้บริการทางวิชาชีพใด ๆ ซึ่งรวมถึงการให้บริการเป็นที่ปรึกษากฎหมาย
หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่
บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย
ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับแต่งตั้งเป็นกรรมการอิสระ

(7) ไม่เป็นกรรมการที่ได้รับการแต่งตั้งขึ้น เพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่รับเงินเดือนประจำ
หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท หรือบริษัทย่อย

(9)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตาม (1) ถึง (9) แล้ว
กรรมการอิสระอาจได้รับมอบหมายจากคณะกรรมการบริษัท
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
ผู้ถือหุ้นรายใหญ่ หรือ ผู้มีอำนาจควบคุมของบริษัท โดยมีการตัดสินใจในรูปแบบขององค์คณะ
(collective decision) ได้

หลักเกณฑ์ในการคัดเลือกกรรมการอิสระและกระบวนการสรรหา

คณะกรรมการสรรหา
พิจารณาสรรหาคัดเลือกกรรมการอิสระโดยให้เป็นไปตามหลักเกณฑ์และคุณสมบัติของตลาดหลักทรัพย์และคณะกรรมการกำกับตลาดทุน
เพื่อเสนอต่อคณะกรรมการบริษัท และที่ประชุมผู้ถือหุ้น

1.3. วาระการดำรงตำแหน่งของกรรมการ

คณะกรรมการบริษัทได้รับการแต่งตั้งจากที่ประชุมผู้ถือหุ้น
วาระการดำรงตำแหน่งตามข้อบังคับของบริษัท
และเมื่อครบวาระแล้วอาจได้รับเลือกตั้งกลับเข้าดำรงตำแหน่งต่อไปได้อีก
โดยมีคณะกรรมการสรรหา เป็นผู้สรรหาและกลั่นกรองบุคคลที่เหมาะสม
เพื่อให้มั่นใจว่าบุคคลที่จะเข้ามาเป็นกรรมการบริษัทเป็นผู้มีความรู้
ความสามารถและประสบการณ์เหมาะสม ก่อนเสนอชื่อให้คณะกรรมการบริษัทพิจารณา

บริษัทมิได้กำหนดอายุของกรรมการบริษัทสำหรับการเลือกตั้งวาระกรรมการ
และไม่ได้กำหนดวาระการดำรงตำแหน่ง
เพราะเชื่อว่าความสามารถทางธุรกิจและความเชี่ยวชาญของกรรมการบริษัทแต่ละท่านไม่ได้ขึ้นอยู่กับอายุหรือจำนวนบริษัทที่ดำรงตำแหน่ง
เนื่องจากกรรมการบริษัททุกท่านมีความตั้งใจและมีความรับผิดชอบอย่างเต็มที่ในการปฏิบัติหน้าที่กรรมการบริษัท
ตามที่ได้รับความไว้วางใจจากคณะกรรมการบริษัทและผู้ถือหุ้น

1.4. จำนวนบริษัทที่กรรมการไปดำรงตำแหน่ง

บริษัทฯได้เปิดเผยรายละเอียดข้อมูลการดำรงตำแหน่งของกรรมการแต่ละท่านในบริษัทอื่นทั้งในแบบ56-1
และในรายงานประจำปี ปัจจุบันมีกรรมการจำนวน 2
ท่านที่ดำรงตำแหน่งกรรมการบริษัทจดทะเบียนมากกว่า 5 บริษัท คือ นายบุญเกียรติ โชควัฒนา และ
นายอมร อัศวานันท์ แต่บริษัทมั่นใจว่าไม่มีผลกระทบต่อการปฏิบัติหน้าที่แต่อย่างใด
เนื่องจากกรรมการได้อุทิศเวลาในการปฏิบัติหน้าที่ให้กับบริษัทอย่างเต็มที่
โดยได้เข้าร่วมประชุมอย่างสม่ำเสมอทุกครั้ง และทำคุณประโยชน์แก่บริษัทมาโดยตลอด ดังนั้นบริษัทฯ
จึงไม่ได้กำหนดจำนวนบริษัทที่กรรมการบริษัทแต่ละคนดำรงตำแหน่ง

+-----------------------+----------------------------------------------+
| กรรมการบริษัท           | ดำรงตำแหน่งกรรมการบริษัทจดทะเบียน                |
|                       |                                              |
| จำนวน(ราย)            | จำนวนบริษัท(แห่ง)                               |
+-----------------------+----------------------------------------------+
| 2                     | มากกว่า 5 แห่ง                                 |
+-----------------------+----------------------------------------------+
| 1                     | 3 แห่ง                                        |
+-----------------------+----------------------------------------------+
| 1                     | 2 แห่ง                                        |
+-----------------------+----------------------------------------------+
| 8                     | 1 แห่ง                                        |
+-----------------------+----------------------------------------------+

1.5. การรวมหรือแยกตำแหน่ง

บริษัทกำหนดให้ประธานกรรมการบริษัทไม่เป็นกรรมการที่เป็นผู้บริหาร
ไม่เป็นบุคคลเดียวกับกรรมการผู้จัดการ และไม่มีความสัมพันธ์ใด ๆ กับฝ่ายบริหารทั้งคณะ
โดยมีอำนาจหน้าที่ต่างกันระหว่างการกำหนดนโยบายการกำกับดูแลและการบริหารปฏิบัติงานประจำอย่างชัดเจน
ซึ่งบริษัทฯได้ดำเนินการจัดทำกฏบัตรของคณะกรรมการที่กำหนดและแยกอำนาจของคณะกรรมการทุกชุดและกรรมการผู้จัดการไว้อย่างชัดเจน

ประธานกรรมการบริษัทเป็นผู้นำและเป็นผู้ควบคุมการประชุมคณะกรรมการให้มีความเป็นอิสระ
โดยกรรมการทุกคนสามารถแสดงความคิดเห็นหรือข้อเสนอแนะได้อย่างเต็มที่
และสนับสนุนการบริหารจัดการของฝ่ายบริหารโดยให้อำนาจแก่กรรมการผู้จัดการเป็นผู้รับผิดชอบ
ซึ่งไม่เข้าไปก้าวก่ายงานประจำของฝ่ายบริหาร

แม้ประธานกรรมการบริษัทมิใช่กรรมการอิสระ
แต่เชื่อมั่นว่าได้ปฏิบัติหน้าที่ด้วยความเข้าใจในหลักการกำกับดูแลกิจการที่ดีมาโดยตลอด
ซึ่งในการพิจารณาตัดสินใจเรื่องที่สำคัญต้องผ่านความเห็นชอบของคณะกรรมการแต่ละคณะที่เกี่ยวข้อง
ให้เกิดความถ่วงดุลและมีการสอบทาน สนับสนุนให้ปฏิบัติตามโดยเคร่งครัด

ฝ่ายบริหารมีจำนวน 13 คน ได้แก่ ประธานกรรมการบริหารและ/หรือกรรมการผู้จัดการ
เป็นผู้นำในการบริหารงานวางแผนการปฏิบัติงานให้เป็นไปตามนโยบายที่คณะกรรมการบริษัทกำหนด

1.6. เลขานุการบริษัท

ตาม พ.ร.บ.หลักทรัพย์และตลาดหลักทรัพย์(ฉบับที่ 4) พ.ศ.2551
กำหนดให้คณะกรรมการบริษัทต้องจัดให้มีเลขานุการบริษัท
รับผิดชอบดำเนินการตามที่กฏหมายกำหนดในนามของบริษัทหรือคณะกรรมการบริษัท
ซึ่งเลขานุการบริษัทมีบทบาทสำคัญในการประสานงานอย่างมีประสิทธิภาพ ทั้งภายในและภายนอก
คณะกรรมการบริษัทจึงได้แต่งตั้งให้ นางสุวิมล เจริญศรีชัย เป็นเลขานุการบริษัทต่อไป
พร้อมกำหนดขอบเขตหน้าที่ความรับผิดชอบ ดังนี้

1.  ให้คำแนะนำด้านกฏระเบียบ และกฏเกณฑ์ต่าง ๆ ที่คณะกรรมการควรทราบและพึงปฏิบัติ

2.  จัดทำและจัดเก็บรักษาเอกสารสำคัญ

  - ทะเบียนกรรมการ

  - หนังสือเชิญประชุมกรรมการบริษัท / รายงานการประชุมกรรมการบริษัท

  - หนังสือเชิญประชุมผู้ถือหุ้น / รายงานการประชุมผู้ถือหุ้น

  - รายงานสารสนเทศให้เป็นไปตามกฏหมาย ระเบียบที่เกี่ยวข้อง

  - รายงานประจำปี และ แบบข้อมูล 56-1

3. เก็บรักษารายงานการมีส่วนได้เสียที่รายงานโดยกรรมการหรือผู้บริหาร

  4. ประสานงานระหว่างกรรมการบริษัทและฝ่ายบริหาร และสนับสนุนให้ดำเนินการตามหลักการ
  กำกับดูแลกิจการที่ดีพร้อมปฏิบัติตามข้อบังคับและประกาศของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์และคณะกรรมการกำกับตลาดทุน

  5. ดูแลให้คณะกรรมการบริษัทและผู้บริหารปฏิบัติงานอย่างถูกต้องและรอบคอบ
  โดยคำนึงถึงสิทธิของผู้ถือหุ้น และการปฏิบัติที่เป็นธรรมต่อผู้ถือหุ้น

  6. ติดต่อสื่อสารกับหน่วยงานกำกับดูแลที่เกี่ยวข้อง

ทั้งนี้ยังรวมถึงการจัดปฐมนิเทศกรรมการใหม่
และการส่งเสริมความรู้ความเข้าใจในเรื่องการกำกับดูแลกิจการที่ดีให้กับ กรรมการ ผู้บริหาร
และพนักงาน

2. คณะกรรมการชุดย่อย

บริษัทมีคณะกรรมการชุดย่อย จำนวน 5 คณะ ประกอบด้วย คณะกรรมการตรวจสอบ
คณะกรรมการสรรหา คณะกรรมการกำหนดค่าตอบแทน คณะกรรมการบริหาร
และคณะกรรมการบริหารความเสี่ยง โดยคัดเลือกผ่านกระบวนการพิจารณาของคณะกรรมการสรรหา
ซึ่งมีหน้าที่พิจารณาด้วยความรอบคอบในการเสนอชื่อบุคคลที่เหมาะสม
เพื่อให้คณะกรรมการบริษัทแต่งตั้งต่อไป คณะกรรมการชุดย่อยบางคณะมิใช่กรรมการอิสระ
แต่ประกอบด้วยกรรมการที่ไม่เป็นผู้บริหาร กรรมการที่เป็นผู้บริหาร และกรรมการอิสระ
ทุกท่านล้วนเป็นผู้มีคุณวุฒิ
เข้าใจในบทบาทหน้าที่การดำรงตำแหน่งกรรมการบริษัทและกรรมการชุดย่อย
ปฏิบัติหน้าที่ด้วยความรับผิดชอบ มีความซื่อสัตย์ สุจริต มีคุณธรรม ระมัดระวัง รอบคอบ
และมีความเป็นอิสระ เชื่อได้ว่ากรรมการทุกท่านเข้าใจและปฏิบัติตามอย่างเคร่งครัด
และโครงสร้างในคณะกรรมการชุดต่าง ๆ เป็นที่ยอมรับของผู้ถือหุ้น

บริษัทได้จัดทำกฏบัตรคณะกรรมการบริษัท คณะกรรมการตรวจสอบ คณะกรรมการสรรหา
คณะกรรมการกำหนดค่าตอบแทน คณะกรรมการบริหาร และคณะกรรมการบริหารความเสี่ยง
และอำนาจหน้าที่ของกรรมการผู้จัดการ โดยได้ผ่านความเห็นชอบของคณะกรรมการชุดย่อยแต่ละคณะ
และได้รับการอนุมัติจากที่ประชุมคณะกรรมการบริษัทครั้งที่ 6/2551 เมื่อวันที่ 23 ธันวาคม 2551
(รายละเอียดอำนาจหน้าที่และความรับผิดชอบของคณะกรรมการแต่ละชุด
เปิดเผยไว้ในโครงสร้างการถือหุ้นและการจัดการ)

3. บทบาท หน้าที่ และความรับผิดชอบของคณะกรรมการ

3.1 ภาวะผู้นำและวิสัยทัศน์

คณะกรรมการบริษัทเป็นผู้มีความรู้ ความสามารถ ทักษะและประสบการณ์ในธุรกิจหลักของบริษัท
ได้กำหนด วิสัยทัศน์ ภารกิจ กลยุทธ์ และเป้าหมาย ไว้อย่างชัดเจน
ตลอดจนแผนปฏิบัติงานและงบประมาณประจำปี เพื่อ

เพิ่มประสิทธิภาพในการทำงานให้เกิดประโยชน์สูงสุดต่อกิจการ และบรรลุเป้าหมายธุรกิจของบริษัท
โดยทำหน้าที่ติดตามผลการปฏิบัติงานของฝ่ายบริหารให้เป็นไปตามแผนงานต่าง ๆ
มีความเป็นอิสระในการแสดงความคิดเห็นและตัดสินใจ รวมทั้งได้กำหนดและแยกบทบาท หน้าที่
และความรับผิดชอบระหว่างคณะกรรมการ ผู้บริหาร พนักงาน และผู้เกี่ยวข้อง ทั้งนี้

นอกจากนี้ยังกำหนดให้คณะกรรมการตรวจสอบเป็นผู้ดูแลฝ่ายตรวจสอบภายในในการปฏิบัติงาน
ตลอดจนระบบการควบคุมภายในให้มีความเพียงพอต่อกิจการ
และดูแลให้มีการบริหารความเสี่ยงที่เหมาะสมเพื่อรักษาผลประโยชน์อย่างเต็มที่
โดยนำหลักบรรษัทภิบาลมาเป็นเครื่องมือในการบริหารจัดการเพื่อเพิ่มมูลค่าให้แก่กิจการและผู้ถือหุ้น

คณะกรรมการบริษัทมีการติดตามผลการดำเนินงานของฝ่ายจัดการ
โดยกำหนดให้รายงานผลการดำเนินงานและผลประกอบการของบริษัท
และการถือครองหลักทรัพย์ของกรรมการและผู้บริหารทุกไตรมาสในการประชุมคณะกรรมการบริษัท

3.2 การกำกับดูแลกิจการกิจการที่ดี

คณะกรรมการบริษัทตระหนักถึงความสำคัญของการกำกับดูแลกิจการที่ดี
ได้กำหนดนโยบายการกำกับดูแลกิจการไว้เป็นลายลักษณ์อักษร ประกอบด้วยข้อมูล 3 ส่วน คือ
นโยบายการกำกับดูแลกิจการ จริยธรรมธุรกิจ และจรรยาบรรณพนักงาน
และมอบให้แก่คณะกรรมการ ผู้บริหาร รวมถึงพนักงานทุกคนในบริษัท
เพื่อเป็นแนวทางในการประพฤติปฏิบัติของทุกคนในองค์กร
ในการทำหน้าที่ตามภารกิจของบริษัทด้วยจิตสำนึกที่ดี
เพื่อเสริมสร้างให้องค์กรมีระบบการบริหารจัดการที่ดี โปร่งใสในการดำเนินธุรกิจ
ก่อให้เกิดความเชื่อมั่นแก่ผู้ถือหุ้นและนักลงทุนทั่วไป
สร้างความมั่นคงแก่กิจการและสร้างผลตอบแทนที่เป็นประโยชน์ต่อผู้ถือหุ้น ผู้มีส่วนได้เสีย
และสังคมโดยส่วนรวม ตลอดจนเป็นการเสริมสร้างความก้าวหน้าแก่พนักงาน
โดยมีการทบทวนปรับปรุงให้เหมาะสมกับสถานการณ์ ซึ่งได้รับอนุมัติจากที่ประชุมคณะกรรมการบริษัท
ครั้งที่ 1/2548 เมื่อวันที่ 22 กุมภาพันธ์ 2548 พร้อมได้นำขึ้นเผยแพร่ทั้งใน Intranet และ
Website ของบริษัท

3.3 ความขัดแย้งทางผลประโยชน์

คณะกรรมการบริษัทมีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผลและเพื่อประโยชน์สูงสุดของบริษัทและผู้ถือหุ้น
การทำรายการที่อาจมีความขัดแย้งทางผลประโยชน์
บริษัทได้แจ้งและเปิดเผยมติที่ประชุมในการทำรายการดังกล่าวตามหลักเกณฑ์ของตลาดหลักทรัพย์แห่งประเทศไทย
โดยกรรมการผู้มีส่วนได้เสียออกจากห้องประชุมและไม่ได้ออกเสียงในวาระนั้น ๆ
เพื่อความเป็นอิสระในการตัดสินใจ และเปิดเผยข้อมูลทันทีเพื่อความโปร่งใส

รายการที่เกี่ยวโยงกันจะได้รับการพิจารณาจากที่ประชุมคณะกรรมการบริษัทถึงความเหมาะสมของรายการและคณะกรรมการตรวจสอบจะให้ความเห็นชอบในการเปิดเผยข้อมูลในแบบ56-1
และรายงานประจำปี

ในปี 2554 คณะกรรมการบริษัทได้อนุมัติการทำรายการที่เกี่ยวโยงกัน 4 รายการ
ซึ่งได้ปฏิบัติตามกฏเกณฑ์ที่กำหนดไว้แล้ว รวมถึงการทำรายการไม่เกินวงเงินที่ได้รับอนุมัติ

และกำหนดให้กรรมการบริษัทและผู้บริหาร
ต้องจัดทำแบบรายงานการมีส่วนได้เสียของตนและบุคคลที่มีความเกี่ยวข้อง
ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัท
โดยปฏิบัติตามหลักเกณฑ์ที่ได้กำหนดไว้ ดังนี้

1.  ให้กรรมการ ผู้บริหาร รายงานการมีส่วนได้เสียของตนและบุคคลที่มีความเกี่ยวข้อง
    ในแบบรายงานฯ ภายใน 1 (หนึ่ง) เดือน นับแต่วันที่กฏหมายมีผลใช้บังคับ
    หรือวันที่ได้รับการเลือกตั้ง /แต่งตั้ง

2.  หากมีการเปลี่ยนแปลงข้อมูลการมีส่วนได้เสีย ให้นำส่งแบบรายงานการมีส่วนได้เสียฯ
    ฉบับเปลี่ยนแปลงต่อเลขานุการบริษัทภายใน 1 (หนึ่ง) เดือน นับแต่วันที่มีการเปลี่ยนแปลง

3.  ให้เลขานุการบริษัทจัดส่งสำเนารายงานฯ
    ให้ประธานกรรมการและประธานกรรมการตรวจสอบ ภายใน 7 (เจ็ด) วันทำการ
    นับแต่วันที่ได้รับแบบรายงานการมีส่วนได้เสียฯ

ในปี 2554 กรรมการบริษัทและผู้บริหาร
ได้ดำเนินการจัดทำแบบรายงานการมีส่วนได้เสียกรณีที่มีการเปลี่ยนแปลงในรอบปีเป็นที่เรียบร้อยแล้ว
โดยได้ปฏิบัติตามหลักเกณฑ์ที่กำหนดไว้อย่างเคร่งครัด

3.4 ระบบควบคุมและตรวจสอบภายใน

คณะกรรมการบริษัทให้ความสำคัญและจัดให้มีระบบการควบคุมด้านการดำเนินงาน
ด้านรายงานทางการเงิน และด้านการปฏิบัติตามกฏ ระเบียบและนโยบาย
โดยกำหนดให้หน่วยงานตรวจสอบภายในมีหน้าที่รับผิดชอบในการตรวจสอบการปฏิบัติตามระบบควบคุมภายในที่วางไว้
เพื่อรายงานคณะกรรมการตรวจสอบและคณะกรรมการบริษัทฯ
โดยหน่วยงานตรวจสอบดังกล่าวมีความเป็นอิสระในการปฏิบัติหน้าที่
คณะกรรมการบริษัทพิจารณาทบทวนความเหมาะสมและความเพียงพอของระบบควบคุมภายในทั้ง 5
ด้าน คือ องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม เป็นประจำปีละ 1 ครั้ง

ในการประชุมคณะกรรมการบริษัท ครั้งที่ 1/2555 เมื่อวันที่ 20 กุมภาพันธ์ 2555
โดยคณะกรรมการตรวจสอบเข้าร่วมประชุมด้วย
ได้พิจารณาแบบประเมินความเพียงพอของระบบการควบคุมภายในของบริษัทฯ มีความเห็นสรุปได้ว่า
บริษัทฯ มีระบบการควบคุมภายในที่เพียงพอและมีประสิทธิผล
ตามรายงานของคณะกรรมการตรวจสอบใน แบบ56-1 และรายงานประจำปี

3.5 การบริหารความเสี่ยง

คณะกรรมการบริษัทได้กำหนดนโยบายให้มีการบริหารความเสี่ยงอย่างเป็นระบบทั่วทั้งองค์กร
โดยคณะกรรมการบริหารความเสี่ยงและคณะทำงาน
จะรับผิดชอบการบริหารความเสี่ยงตามนโยบายและตามขอบเขตหน้าที่ในการทำงาน
และรายงานการบริหารความเสี่ยงของบริษัทต่อคณะกรรมการตรวจสอบ คณะกรรมการบริหาร
และคณะกรรมการบริษัท หรือเมื่อมีประเด็นความเสี่ยงที่สำคัญหรือมีรายการผิดปกติ
เพื่อพิจารณาความเหมาะสมและความเพียงพอต่อการดำเนินงานบริหารและประสิทธิผลของการจัดการความเสี่ยง
เพื่อให้ระดับและขนาดของความเสียหายที่จะเกิดขึ้นอยู่ในระดับที่องค์กรยอมรับได้ ประเมินได้
ควบคุมและตรวจสอบได้อย่างมีระบบ โดยคำนึงถึงเป้าหมายขององค์กรเป็นสำคัญ

ในปี 2554 คณะกรรมการบริหารความเสี่ยงได้มีการประชุมจำนวน 6
ครั้งและรายงานต่อคณะกรรมการตรวจสอบ คณะกรรมการบริหาร
และคณะกรรมการบริษัทในแต่ละไตรมาส โดยเป็นข้อเสนอแนะและข้อพิจารณา
ซึ่งได้รับความเห็นชอบจากคณะกรรมการข้างต้น ซึ่งเป็นประโยชน์ต่อการบริหารจัดการองค์กร

4. การประชุมคณะกรรมการ

▪ คณะกรรมการบริษัทได้กำหนดให้มีการประชุมไม่น้อยกว่าไตรมาสละ 1 ครั้ง
โดยได้จัดทำกำหนดการประชุมกรรมการล่วงหน้าเป็นรายปี มีวาระที่ชัดเจน
ซึ่งเลขานุการบริษัทจะส่งกำหนดการดังกล่าวในคราวประชุมเดือนธันวาคมของทุกปี
พร้อมทั้งมีการนำส่งเอกสารก่อนการประชุมล่วงหน้าไม่น้อยกว่า 7 วัน
เพื่อให้คณะกรรมการได้พิจารณาและศึกษาข้อมูลอย่างเพียงพอก่อนเข้าร่วมประชุม
เว้นแต่เป็นกรณีเร่งด่วนเพื่อรักษาผลประโยชน์ของบริษัท อาจมีการแจ้งล่วงหน้าน้อยกว่า 7 วัน
การประชุมแต่ละครั้งจะใช้เวลาประมาณ 2 ชั่วโมง

การพิจารณาเรื่องต่าง ๆ ประธานกรรมการ
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความเห็นได้อย่างอิสระ
การลงมติให้ถือมติเสียงข้างมาก
โดยให้กรรมการคนหนึ่งมีหนึ่งเสียงและกรรมการที่มีส่วนได้เสียในแต่ละวาระการประชุม
ต้องงดออกเสียง หรืองดให้ความเห็น หรือไม่เข้าร่วมประชุมในวาระนั้น ๆ ตามแต่กรณี
หากคะแนนเสียงเท่ากัน ประธานในที่ประชุมจะออกเสียงเพิ่มอีกหนึ่งเสียงเป็นเสียงชี้ขาด

คณะกรรมการบริษัทให้ความสำคัญเรื่องการจัดการเกี่ยวกับความขัดแย้งด้านผลประโยชน์ของผู้เกี่ยวข้องอย่างรอบคอบและเป็นธรรม
ให้มีการเปิดเผยข้อมูลอย่างครบถ้วน
ในกรณีที่กรรมการบริษัทคนหนึ่งคนใดมีส่วนได้เสียกับผลประโยชน์เกี่ยวกับเรื่องที่มีการพิจารณา
กรรมการที่มีส่วนได้เสียจะต้องไม่มีส่วนร่วมในการตัดสินใจ

การประชุมคณะกรรมการบริษัทหากมีข้อสงสัยหรือต้องการข้อมูลเพิ่มเติมจากผู้เกี่ยวข้อง
กรรมการผู้จัดการจะเชิญผู้บริหารระดับสูงที่เกี่ยวข้องเข้าชี้แจง

เมื่อสิ้นสุดการประชุม
เลขานุการบริษัทเป็นผู้จัดทำรายงานการประชุมเสนอให้ที่ประชุมคณะกรรมการบริษัทรับรองในวาระแรกของการประชุมครั้งถัดไป
และให้ประธานกรรมการบริษัทลงนาม ทั้งนี้กรรมการบริษัทสามารถแสดงความคิดเห็น
ขอแก้ไขเพิ่มเติมรายงานการประชุมให้มีความละเอียดถูกต้องมากที่สุดได้

รายงานการประชุมที่รับรองแล้วจะถูกจัดเก็บอย่างเป็นระบบ ณ สำนักงานใหญ่ของบริษัท
และจัดเก็บในรูปแบบเอกสารแฟ้มข้อมูลที่เป็นต้นฉบับไว้พร้อมกับเอกสารประกอบวาระการประชุม
เพื่อความสะดวกในการสืบค้นอ้างอิง

▪ คณะกรรมการบริษัทได้กำหนดให้มีการประชุมกรรมการบริษัทปีละ 5 ครั้ง
หากกรณีเร่งด่วนสามารถเรียกประชุมได้ตามความจำเป็น ในปี 2554
มีการประชุมคณะกรรมการบริษัท 5 ครั้ง ตามกำหนดการที่ให้แก่กรรมการบริษัททุกท่านล่วงหน้า
ซึ่งจำนวนครั้งของการประชุมมีความเหมาะสมและเพียงพอต่อการทหน้าที่ของคณะกรรมการและลักษณะธุรกิจ
โดยดำเนินธุรกิจตามแนวปรัชญาเศรษฐกิจพอเพียง การกำกับดูแลกิจการที่ดี
และปรัชญาการทำงานของ ดร.เทียม โชควัฒนา ( เปิดเผยไว้ในโครงสร้างการจัดการ)

นอกจากนี้คณะกรรมการบริษัทยังเปิดโอกาสให้กรรมการที่ไม่เป็นผู้บริหารสามารถประชุมระหว่างกันเองตามความจำเป็น
โดยไม่มีฝ่ายจัดการได้ และเสนอต่อที่ประชุมคณะกรรมการบริษัทเพื่อทราบ

คณะกรรมการตรวจสอบ และหน่วยงานตรวจสอบภายใน
ได้กำหนดให้มีการประชุมร่วมกับผู้สอบบัญชีของบริษัท อย่างน้อยปีละ 1 ครั้ง เป็นประจำทุกปี ในปี
2554ได้ดำเนินการประชุมพร้อมได้เชิญตัวแทนฝ่ายบริหารเข้าร่วมประชุมด้วย

และในปี 2554
คณะกรรมการตรวจสอบและคณะกรรมการบริหารความเสี่ยงได้มีการประชุมหารือร่วมกันอย่างเป็นอิสระ
1 ครั้ง โดยเห็นชอบให้มีแนวทางการทำงานร่วมกันแบบบูรณาการ ซึ่งทั้ง 2
คณะจะเป็นเครื่องมือในการสร้างเสริมให้องค์กรมีระบบการบริหารจัดการที่ดี
มีการควบคุมภายในที่มีประสิทธิภาพ และมีการบริหารความเสี่ยงให้อยู่ในระดับต่ำยอมรับได้

5.  การประเมินผลการปฏิบัติงานของคณะกรรมการบริษัท

ในปี 2554 คณะกรรมการบริษัทได้จัดทำแบบประเมินผลการปฏิบัติงานของคณะกรรมการบริษัท
โดยแบบประเมินดังกล่าวเป็นความเห็นของกรรมการแต่ละท่านต่อผลการปฏิบัติงานของคณะกรรมการทั้งคณะโดยรวม
มิได้เป็นการประเมินกรรมการรายบุคคล โดยมีวัตถุประสงค์ เพื่อให้มีการพิจารณาทบทวนผลงาน
และปัญหาเพื่อจะได้มีการปรับปรุงแก้ไขต่อไป ช่วยให้การทำงานของคณะกรรมการมีประสิทธิผลยิ่งขึ้น
และช่วยประสานความสัมพันธ์ระหว่างคณะกรรมการบริษัทกับฝ่ายจัดการ

ในการประชุมคณะกรรมการบริษัท ครั้งที่ 5/2554 เมื่อวันที่ 19 ธันวาคม 2554
กรรมการบริษัททุกท่านได้จัดทำแบบประเมินผลการปฏิบัติงานของคณะกรรมการบริษัทประจำปี 2554
และได้จัดส่งให้กับเลขานุการบริษัทเป็นที่เรียบร้อยแล้ว
ซึ่งกรรมการทุกท่านมีความเป็นอิสระในการทำแบบประเมินดังกล่าว
ผลการประเมินโดยรวมอยู่ในเกณฑ์ “ดี”

ส่วนการประเมินผลกรรมการผู้จัดการและผู้บริหารระดับสูง
คณะกรรมการบริษัทและคณะกรรมการกำหนดค่าตอบแทนจะพิจารณาจากผลการดำเนินงานและเป้าหมายทางธุรกิจของบริษัท
และความสามารถในการพัฒนาธุรกิจ ประกอบกับสภาวการณ์เศรษฐกิจและสังคมโดยรวม

6.  ค่าตอบแทนของกรรมการและผู้บริหาร

คณะกรรมการกำหนดค่าตอบแทนเป็นผู้พิจารณาวงเงินค่าตอบแทนกรรมการที่เหมาะสม
โดยพิจารณาจากประสบการณ์ ภาระหน้าที่ ขอบเขตและบทบาท ความมีส่วนร่วม
และความรับผิดชอบของกรรมการแต่ละท่าน นำเสนอคณะกรรมการบริษัทเพื่อพิจารณา
และเสนอที่ประชุมผู้ถือหุ้นอนุมัติวงเงินค่าตอบแทนดังกล่าว

ทั้งนี้ที่ประชุมสามัญผู้ถือหุ้นครั้งที่ 32 เมื่อวันอังคารที่ 26 เมษายน
2554ได้อนุมัติวงเงินค่าตอบแทนกรรมการไม่เกิน 10 ล้านบาทต่อปี
โดยคณะกรรมการบริษัทได้มอบหมายให้คณะกรรมการกำหนดค่าตอบแทน
ทำหน้าที่พิจารณากำหนดค่าตอบแทนของกรรมการและกรรมการชุดย่อย
และเสนอต่อคณะกรรมการบริษัทเพื่อพิจารณาอนุมัติ

คณะกรรมการกำหนดค่าตอบแทนกำหนดโครงสร้าง / องค์ประกอบของค่าตอบแทน
เหมาะสมกับภาระหน้าที่ความรับผิดชอบและประโยชน์ที่ได้รับจากกรรมการแต่ละคน
และสอดคล้องกับผลการดำเนินงานของบริษัทและเทียบเคียงได้ในอุตสาหกรรมระดับเดียวกัน
กรรมการที่ได้รับมอบหมายหน้าที่และความรับผิดชอบในการเป็นกรรมการชุดย่อยจะได้รับค่าตอบแทนเพิ่มจากการปฏิบัติหน้าที่นั้นอย่างเหมาะสม

ในปี 2554 ได้มีการประชุมคณะกรรมการกำหนดค่าตอบแทน 1 ครั้ง
กรรมการเข้าร่วมประชุมครบทั้ง 3 ท่าน ได้กำหนดค่าตอบแทนแก่กรรมการบริษัทประจำปี 2554
และเสนอวงเงินค่าตอบแทนกรรมการประจำปี 2555
เพื่อพิจารณาอนุมัติจากที่ประชุมคณะกรรมการบริษัทและที่ประชุมผู้ถือหุ้นตามลำดับ
บริษัทได้เปิดเผยรายละเอียดจำนวนเงินรวมเป็นรายบุคคลไว้ใน
“โครงสร้างการจัดการ”ในรายงานประจำปีและแบบ56-1

7.  การพัฒนากรรมการและผู้บริหาร

คณะกรรมการบริษัทและผู้บริหารได้ตระหนักถึงบทบาท หน้าที่ และความรับผิดชอบต่อบริษัท
ซึ่งบริษัทได้ให้ความสำคัญกับการพัฒนาบุคลากรทั่วทั้งองค์กร
เพื่อให้สอดคล้องกับภาวะผู้นำและวิสัยทัศน์ของกรรมการและผู้บริหารให้มีความรู้ ความสามารถ
ทักษะและมีศักยภาพ
โดยสนับสนุนให้คณะกรรมการและผู้บริหารเข้าสัมมนาและอบรมในหลักสูตรที่เป็นประโยชน์ต่อการปฏิบัติหน้าที่ทั้งภายในและภายนอกสถานที่
รวมถึงการเดินทางไปดูงานยังต่างประเทศ

กรรมการเข้าใหม่

บริษัทฯ ได้จัดให้มีการปฐมนิเทศสำหรับกรรมการใหม่ เพื่อให้ทราบนโยบายธุรกิจบริษัท
ข้อมูลที่เกี่ยวข้อง เช่น ธุรกิจหลักของบริษัท ผลการดำเนินงาน โครงสร้างองค์กร ผู้ถือหุ้น
รวมถึงกฏระเบียบต่าง ๆ ที่เกี่ยวข้อง เพื่อเป็นประโยชน์ต่อการปฏิบัติหน้าที่ของกรรมการใหม่
บริษัทฯ จึงได้จัดทำคู่มือสำหรับกรรมการ ดังนี้

คู่มือกรรมการ

1.  พระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ.2551

2.  กฏบัตรคณะกรรมการบริษัท

3.  ใบสำคัญแสดงการจดทะเบียนบริษัทมหาชน

4.  หนังสือรับรองบริษัท และวัตถุประสงค์ของบริษัท

5.  ข้อบังคับบริษัท

6.  คู่มือนโยบายการกำกับดูแลกิจการที่ดีของบริษัท

7.  คู่มือกรรมการบริษัทจดทะเบียนของ ก.ล.ต.

ข้อมูลอื่น ๆ

- วิสัยทัศน์ และเป้าหมายธุรกิจของบริษัท

- รายงานประจำปี พร้อมกับจัดทำ Presentation
เพื่อแนะนำลักษณะธุรกิจของบริษัทให้แก่กรรมการใหม่

กรรมการปัจจุบันและผู้บริหาร

บริษัทฯ ให้ความสำคัญต่อการส่งเสริมความรู้แก่กรรมการปัจจุบัน
สนับสนุนให้กรรมการเข้าอบรมหลักสูตรที่เกี่ยวข้องกับบทบาทหน้าที่กรรมการที่จัดโดย IOD
กรรมการบริษัทได้ผ่านการอบรมกับ IOD แล้วจำนวน 12 ท่าน
รวมถึงหลักสูตรที่เกี่ยวข้องกับบทบาทหน้าที่กรรมการ และเกี่ยวข้องกับธุรกิจของบริษัท

และส่งเสริมให้ผู้บริหารได้รับความรู้เกี่ยวกับกฏหมาย กฏเกณฑ์ต่าง ๆ
ที่เกี่ยวข้องต่อการปฏิบัติหน้าที่ผู้บริหาร รวมถึงการอบรม / สัมมนา
ที่เป็นประโยชน์ต่อองค์กรและผู้อบรม

ผู้ที่เกี่ยวข้องกับส่วนการกำกับดูแลกิจการ

สำหรับเลขานุการบริษัท เลขานุการคณะกรรมการตรวจสอบ และผู้ที่เกี่ยวข้อง บริษัทฯ
สนับสนุนและส่งเสริมให้อบรม/ สัมมนา หลักสูตรต่าง ๆ ที่เกี่ยวข้อง ทั้งที่จัดโดยสำนักงาน ก.ล.ต.
/ ตลาดหลักทรัพย์ฯ / สมาคมบริษัทจดทะเบียนไทย สถาบัน IOD และสถาบันต่าง ๆ
อย่างต่อเนื่องและสม่ำเสมอ

8. แผนการสืบทอดงาน

คณะกรรมการบริษัท
ได้ตระหนักถึงความสำคัญในการเตรียมความพร้อมสำหรับบุคลากรที่จะเป็นผู้รับมอบหมายงาน
เพื่อทดแทนตำแหน่งผู้บริหารระดับสูงและผู้บังคับบัญชาสูงสุดของทุกหน่วยงานที่จะเกษียณอายุ
จัดให้มีการพัฒนาผู้บริหารระดับรองที่มีศักยภาพทางด้านวิสัยทัศน์ ความรู้และความสามารถ
เพื่อส่งเสริมให้เป็นผู้บริหารระดับสูงอย่างเป็นลำดับขั้นตอนต่อเนื่อง
การพัฒนาจะทำทั้งด้านเพิ่มพูนความรู้วิชาการ และเรียนรู้ในการปฏิบัติจริงในสถานการณ์ต่าง ๆ

ทั้งนี้คณะกรรมการสรรหา และคณะกรรมการบริหาร
ได้มีการติดตามและประเมินผลการปฏิบัติงานของ

บุคคลที่จะได้รับการส่งเสริมให้เป็นผู้บริหารในลำดับต่อไปอย่างต่อเนื่อง
เพื่อพิจารณาให้ความเห็นชอบเสนอต่อที่ประชุมคณะกรรมการบริษัทพิจารณาอนุมัติต่อไป

9. ผลสำรวจการกำดับดูกิจการบริษัทจดทะเบียน

ในปี 2554 สถาบันส่งเสริมกรรมการบริษัทไทย (IOD)
ได้ร่วมกับสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย
ได้ประกาศผลสำรวจการกำกับดูแลกิจการบริษัทจดทะเบียนประจำปี 2554
ซึ่งมีจำนวนบริษัทจดทะเบียนทั้งสิ้น 497 บริษัท โดยประเมินจากรายงานประจำปี 2553 และข้อมูลปี
2554 ที่เปิดเผยสู่สาธารณชน บริษัทได้ผลสำรวจในระดับ “ ดีมาก ”

  ----------------------------------- -----------------------------------
  ช่วงคะแนน                            ความหมาย

  70-79                               ดี

  80-89                               ดีมาก

  90-100                              ดีเลิศ
  ----------------------------------- -----------------------------------

จำนวนหลักเกณฑ์ที่ใช้ในการประเมิน

  ------------------------------- ------------- ------------- -------------
  หมวด                            ปี 2554 (ข้อ)   ปี 2553 (ข้อ)   ปี2552 (ข้อ)

  1. สิทธิของผู้ถือหุ้น                  24            24            24

  2. การปฏิบัติต่อผู้ถือหุ้นอย่างเท่าเทียมกัน  16            16            16

  3. สิทธิของผู้มีส่วนได้เสีย             18            10            10

  4. การเปิดเผยข้อมูลและความโปร่งใส   36            33            33

  5. ความรับผิดชอบของคณะกรรมการ     54            49            49

  รวม                             148           132           132
  ------------------------------- ------------- ------------- -------------

ผลประเมินการกำกับดูแลกิจการของบริษัท รายละเอียดดังนี้

  ------------------------------- ------------- ------------- -------------
  หมวด                            ปี 2554 (%)    ปี 2553 (%)    ปี2552 (%)

  สิทธิของผู้ถือหุ้น                     90            91            91

  การปฏิบัติต่อผู้ถือหุ้นอย่างเท่าเทียมกัน     88            85            85

  สิทธิของผู้มีส่วนได้เสีย                88            88            88

  การเปิดเผยข้อมูลและความโปร่งใส      94            94            93

  ความรับผิดชอบของคณะกรรมการ        78            80            77

  คะแนนเฉลี่ยโดยรวม                 87            88            87
  ------------------------------- ------------- ------------- -------------

บริษัทมีความมุ่งมั่นและให้ความสำคัญต่อการพัฒนาการกำกับดูแลกิจการที่ดีอย่างต่อเนื่อง
เพื่อสร้างให้เป็นองค์กรที่มีคุณค่าต่อสังคม
ภายใต้ความสมดุลทั้งด้านผลประกอบการและการมีความรับผิดชอบต่อผู้มีส่วนได้เสียขององค์กร
ทั้งสังคม ชุมชนและสิ่งแวดล้อม เพื่อพัฒนาสู่ความยั่งยืนในระยะยาว

 

8.5 การดูแลเรื่องการใช้ข้อมูลภายใน

▪ บริษัทได้กำหนดไว้เป็นลายลักษณ์อักษรในจรรยาบรรณพนักงาน ห้ามมิให้กรรมการ ผู้บริหาร
พนักงาน และบุคคลที่เกี่ยวข้อง ได้แก่ คู่สมรส และบุตรที่ยังไม่บรรลุนิติภาวะ
รวมถึงบุคคลซึ่งอยู่ในหน่วยงานที่รับทราบข้อมูล
ใช้ข้อมูลภายในที่เป็นสาระสำคัญต่อการเปลี่ยนแปลงราคาหลักทรัพย์ของบริษัท
ซึ่งยังไม่เปิดเผยต่อสาธารณชนไปทำการซื้อหรือขายหลักทรัพย์ของบริษัทในช่วง 1
เดือนก่อนการเปิดเผยงบการเงินแก่สาธารณชน
เพื่อเป็นการป้องกันไม่ให้นำข้อมูลภายในไปใช้ในทางมิชอบ

▪ กำหนดและแจ้งให้กรรมการและผู้บริหาร
มีหน้าที่รายงานการเปลี่ยนแปลงการถือหลักทรัพย์ของบริษัท
ต่อสำนักงานคณะกรรมการกำกับหลักทรัพย์และตลาดหลักทรัพย์ทราบทุกครั้งภายใน 3
วันทำการนับจากวันที่มีการเปลี่ยนแปลง พร้อมส่งสำเนาให้แก่เลขานุการบริษัท
เพื่อรายงานในที่ประชุมคณะกรรมการบริษัทและคณะกรรมการบริหารทุกครั้งโดยจะมีระเบียบวาระรายงานการถือหลักทรัพย์ของกรรมการ
และผู้บริหารทุกครั้ง นับรวมถึงกรรมการและผู้บริหาร เมื่อแรกเข้ารับตำแหน่งใหม่
ต้องรายงานการถือหลักทรัพย์ของบริษัทฯ ต่อ ก.ล.ต. ภายในกำหนดเวลาดังกล่าวข้างต้นเช่นกัน

▪ จัดทำกำหนดการประชุมคณะกรรมการบริษัทประจำปี และจัดส่งให้กรรมการเป็นการล่วงหน้า
เพื่อทราบถึงระยะเวลาที่ควรงดเว้นการซื้อขายหลักทรัพย์

▪ ในวาระพิจารณาอนุมัติการเข้าทำรายการที่เกี่ยวโยงกัน
ให้มีการเปิดเผยข้อมูลส่วนได้เสียของกรรมการ ผู้บริหารและผู้เกี่ยวข้อง มูลค่าของรายการ
ความเห็นของกรรมการตรวจสอบ/กรรมการอิสระ และข้อมูลอื่นที่สำคัญ โดยกำหนดให้ กรรมการ
ผู้บริหารและผู้เกี่ยวข้องที่มีส่วนได้เสีย ไม่เข้าร่วมประชุมเพื่อพิจารณาหรือลงมติในวาระนั้น ๆ

ในปี 2554 กรรมการและผู้บริหารของบริษัทฯ ได้ปฏิบัติตามนโยบายอย่างเคร่งครัด
ไม่ปรากฏว่ามีการซื้อขายหุ้นในช่วงเวลาที่ห้าม

8.6 บุคลากร

 พนักงาน

ณ 31 ธันวาคม 2554 บริษัทมีจำนวนพนักงานทั้งสิ้น 1,323 คน

+------------------+-------+------+------+---------+------+---------+
|                  | ฝ่าย   | ฝ่าย  | รวม  | พนักงาน  | พน   | รวม     |
|                  |       |      |      |         | ักงาน |         |
|                  | สำ    | โร   |      | รายเดือน |      |         |
|                  | นักงาน | งงาน |      |         | ร    |         |
|                  |       |      |      |         | ายวัน |         |
+------------------+-------+------+------+---------+------+---------+
| สำนักงานใหญ่:      | 298   | 255  | 553  | 362     | 191  | 553     |
| กรุงเทพฯ          |       |      |      |         |      |         |
+------------------+-------+------+------+---------+------+---------+
| สาขาลำพูน         | 37    | 368  | 405  | 82      | 323  | 405     |
+------------------+-------+------+------+---------+------+---------+
| สาขากบินทร์บุรี      | 46    | 163  | 209  | 106     | 103  | 209     |
+------------------+-------+------+------+---------+------+---------+
| สาขาเวลโกรว์      | 10    | 146  | 156  | 34      | 122  | 156     |
+------------------+-------+------+------+---------+------+---------+
| รวม              | 391   | 932  | 1    | 584     | 739  | 1,323   |
|                  |       |      | ,323 |         |      |         |
+------------------+-------+------+------+---------+------+---------+

ค่าตอบแทนรวมของพนักงาน ในปี 2554 รายเดือนและรายวัน ประกอบด้วย เงินเดือน โบนัส
เบี้ยเลี้ยง ค่าล่วงเวลา ค่าจ้างแรงงาน ค่าเป้าหมาย ค่าทักษะ รวมเป็นจำนวนเงิน 240.82
ล้านบาท

  ------------------------------------ ----------------- ----------------
  ค่าตอบแทน                             ปี 2554 ( บาท )    ปี 2553 (บาท )

  เงินเดือน ค่าแรง                        163,360,214.78    153,136,529.98

  โบนัส และอื่น ๆ                         77,455,819.87     40,610,662.43

  รวม                                  240,816,034.65    193,747,192.41
  ------------------------------------ ----------------- ----------------

เงินเดือนและค่าแรง

ค่าตอบแทนรายเดือนที่จ่ายให้พนักงานเนื่องจากการปฏิบัติงานของพนักงานให้กับบริษัท
ซึ่งจะพิจารณาจากตำแหน่งงาน หน้าที่และความรับผิดชอบที่มีต่อองค์กร

โบนัส

เงินพิเศษที่จ่ายให้พนักงาน โดยพิจารณาจากผลประกอบการในปีนั้น
โดยไม่มีการกำหนดเป็นอัตราตายตัว และต้องได้รับการอนุมัติจากคณะกรรมการบริษัทเป็นปี ๆ ไป

เงินสมทบกองทุนสำรองเลี้ยงชีพ

บริษัทได้จัดตั้งกองทุนสำรองเลี้ยงชีพเพื่อเป็นสวัสดิการที่จัดให้พนักงาน
และเป็นการส่งเสริมการออมเงินอีกวิธีหนึ่ง
รวมทั้งเป็นแรงจูงใจให้พนักงานปฏิบัติงานกับบริษัทเป็นระยะเวลานาน
โดยพนักงานที่เป็นสมาชิกกองทุนสำรองเลี้ยงชีพ จะได้รับเงินสมทบกองทุนทุกเดือนในอัตราร้อยละ
3-5 ของค่าจ้าง โดยสมาชิกต้องสะสมเงินเข้ากองทุนในอัตราเดียวกันด้วย
เมื่อสมาชิกสิ้นสภาพลงสมาชิกจะได้รับเงินสมทบรวมทั้งส่วนเฉลี่ยผลประโยชน์สุทธิของกองทุน

การบริหารทรัพยากรบุคคล

บริษัทมุ่งมั่นในการพัฒนาพนักงานให้มีความรู้ ความสามารถ
และมีคุณภาพชีวิตที่ดีทั่วทั้งองค์กรอย่างต่อเนื่อง เพื่อสอดคล้องกับนโยบายและกลยุทธ์ทางธุรกิจ
การพัฒนาบุคลากรของบริษัทแบ่งเป็นด้านต่าง ๆ ดังนี้

1. การพัฒนากลยุทธ์ทางการตลาด
(Marketing)เน้นการเรียนรู้แนวคิดด้านการตลาดให้สอดคล้องกับธุรกิจของบริษัทตั้งแต่ลูกค้า
ผลิตภัณฑ์ การสร้างนวัตกรรมทางการตลาด และการพัฒนาเครื่องมือทางการตลาด

2. การพัฒนาด้านวิชาชีพ (Functional) เพื่อเพิ่มความรู้ ทักษะ และความสามารถใหม่ ๆ
ในวิชาชีพให้เป็นปัจจุบันและต่อเนื่อง เพื่อเพิ่มประสิทธิในการทำงาน เช่น
อบรมและทดสอบมาตรฐานฝีมือแรงงาน(มรช) สาขาช่างเย็บกับกรมพัฒนาฝีมือแรงงาน

3. การพัฒนาด้านการจัดการ (Management) ด้วยการเพิ่มทักษะต่าง ๆ
ในการทำงานร่วมกันเพื่อมุ่งสู่ความสำเร็จตามเป้าหมายขององค์กร

4. การพัฒนาด้านคุณภาพชีวิต (Quality of Work Life )
เน้นการส่งเสริมให้พนักงานใช้ชีวิตส่วนตัวและชีวิตในการทำงานที่ได้ประโยชน์สูงสุดในความอยู่ดีมีสุขของตนเองอย่างสมดุลและปลอดภัย

ทั้งนี้ยังตระหนักถึงความสำคัญในการพัฒนาบุคลากรในระยะยาว และแผนพัฒนาภาวะผู้นำขององค์กร
สำหรับปี 2554 บริษัทได้จัดอบรมหลักสูตรด้านต่าง ๆ รวมทั้งสิ้น 107 หลักสูตร
รวมพนักงานที่เข้าอบรมทั้งสิ้น 1,238 คน

นอกจากนี้บริษัทยังส่งเสริมให้พนักงานเรียนรู้ด้วยตนเอง
โดยได้จัดหาสิ่งอำนวยความสะดวกและสื่อต่าง ๆ ที่ช่วยให้พนักงานเรียนรู้ด้วยตนเอง
ตั้งแต่คู่มือการปฏิบัติงาน ห้องสมุดภายในบริษัท ห้องสมุดของสถาบัน TCDC การจัดโครงการต่าง ๆ
เพื่อให้พนักงานได้มีส่วนร่วมในการแสดงความคิดเห็น สร้างสรรค์ผลงานต่าง ๆ
อย่างต่อเนื่องตั้งแต่ปี 2548 จนถึงปัจจุบันรวมทั้งสิ้น 1,301 ผลงาน
อีกทั้งยังมีส่วนร่วมในความรับผิดชอบต่อสังคมโดยเปิดโอกาสให้นิสิตและนักศึกษาเข้ารับการฝึกงานในช่วงปิดภาคเรียน
เพื่อเป็นการเพิ่มทักษะในด้านการทำงาน และเตรียมพร้อมก้าวเข้าสู่โลกแห่งการทำงานที่แท้จริง

[]

[]

[]